
Hrvatski nacionalni program i društvene promjene 
za revolucije 1848.-1849. godine 


U ovom radu autor donosi osnove hrvatskog nacionalnog programa koji je utemeljen za 
revolucije 1848.-49. godine. Taj su program prihvatile sve nacionalne političke institucije u 
Hrvatskoj. Tada je prvi put prihvaćen u ime cjelokupnog hrvatskog naroda u Hrvatskom 
saboru kao predstavničkom tijelu. Stvaranje tog nacionalnog programa omogućile su 
društvene i povijesne promjene o kojima ovdje raspravlja. Zbog ograničenog prostora 
ovdje donosi samo fragment znatno opsežnije rasprave koju će objaviti na drugom mjestu. 


1. Revolucije 1848. godine i procesi modernizacije 


1. Revolucije 1848.-1849. godine, kako svojim povijesnim i društvenim promjenama, 
kojima su potakle svestrani razvoj kod mnogih evropskih naroda, tako i svojim trajnim 
vrijednostima, koje su proizvele golem utjecaj na povijesne procese dugoga trajanja, zasnivaju 
novo razdoblje povijesnog razvoja na području zapadne i srednje Evrope. 

U sklopu tih revolucija i revolucionarnih kretanja, napose onih koji nastaju na 
srednjoevropskom političkom i državnom prostoru, tada nastaje posve nova etapa hrvatske 
povijesti: nova viša etapa organizacije hrvatskog nacionalnog Preporoda i Pokreta, jasnija 
formulacija hrvatskog nacionalnog programa, pri čemu se utemeljuju snažne integracijske 
nacionalne osnovice.“ Ta se etapa, u svojoj osnovi, dakako oslanja na ranije razdoblje, na 
razdoblje ilirskog pokreta, i na mnoge integracijske nacionalne osnovice utemeljene ranije. 
Ali nova etapa daje nešto posve novo. Nastaju nove pojave i organizacije koje iskazuju jasnija 
individualna obilježja na svim područjima javnoga života. Ta će individualna obilježja dati 
osnovu za pojavu zasebne hrvatske nacije.“ 

Revolucionarni međutim događaji, vezani uz nove povijesne i društvene promjene, i 
drugačije i u drugačijim društvenim i političkim sistemima nastaju u zapadnoj a drugačije u 
srednjoj Evropi. Organizacija tih revolucija, kao i njihovi učinci na društvene promjene, 
odlikuju se različitim svojstvima. Prostor srednje Evrope, ograničen ovdje na politički i 
državni teritorij Habsburške monarhije, koji su zahvatile revolucije 1848. godine, za nas je 
posebno važan, jer se unutar tog državnog 1 društvenog sistema nalazi hrvatski narod. Stoga 
sve promjene koje tada nastaju, na cjelokupnom tom području, zahvatile su i hrvatski narod 1 
snažno ga potakle na svestranu mobilizaciju i organizaciju nacionalnog pokreta.? 

Sve povijesne i društvene promjene, koje tada nastaju, snažno su utjecale na novu 
organizaciju hrvatske narodne zajednice, na pojavu novih nacionalnih osnovica, a posebno na 

formiranje više razine nacionalnog programa, što je napose potaklo njezinu transformaciju 
prema postupnom formiranju moderne hrvatske nacije. Ako pritom promatramo i s gledišta 
nastajanja novoga građanskog društva, i time formiranja modernih političkih sistema - unutar 
kojih nastaju snažni integracijski procesi na svim područjima javnoga života, unutar kojih 
nastaju novi oblici integracijskih nacionalnih osnovica, nove nacionalne institucije i 
organizacija - nema sumnje da je to ujedno početak integracije hrvatske nacije. No tada se 
hrvatska nacija nije formirala. To je u svakom pogledu proces dugoga trajanja, i samo tako 
možemo razumjeti to novo razdoblje hrvatske povijesti. 

2. Početkom 1848. godine, u veljači i ožujku, buržoaske su revolucije izbile u Italiji, 
Francuskoj, Njemačkoj, Austriji 1 Mađarskoj. Nemiri su zapravo počeli već 1847. godine u 
Italiji i Švicarskoj. Zatim su početkom 1848. godine zahvatile gotovo čitavu zapadnu i srednju 
Evropu, a završile su pobjedom kontrarevolucije 1849. godine." Uzroke tih revolucija 
moramo potražiti u povijesnom razvoju od sredine XVIII. stoljeća dalje. Ako međutim želimo 
sve te revolucije promatrati s gledišta njihovih usporednih razvojnih tokova, kao i s gledišta 
povijesnih i društvenih promjena koje su potakle, napose razvoja modernih nacionalnih 
pokreta i formiranja nacija, nužno je imati na umu ove činitelje. 

Prvo, da je na prostoru zapadne i srednje Evrope 1848. godine izbilo više revolucija. Riječ 
je dakle o revolucijama, ali 1 više revolucionarnih središta. Sve se te revolucije, u svakoj 
zemlji napose, svakako međusobno razlikuju u ciljevima, organizaciji, prevratnim planovima, 
nacionalnim programima, postignutim rezultatima, socijalnim reformama, po društvenim 
preobrazbama koje su ostvarile itd. Da bismo mogli istražiti svaku od tih revolucija, u svakoj 
zemlji napose, moramo istražiti sve one promjene koje su nastale od sredine XVIII. stoljeća 
dalje. Moramo proučiti uzroke tih prevrata. 

Drugo, da su srednjoevropske revolucije - koje izbijaju 1848. godine u Habsburškoj 
monarhiji, sa središtem u Beču, Budimpešti i Pragu - po mnogo čemu drugačije od tadašnjih 
revolucija u zapadnoj Evropi. Pritom nije riječ samo o različitim organizacijama svih tih 
revolucija, o različitom njihovom intenzitetu, rezultatima socijalnih reformi i promjena. 
Najvažnije je u svemu tome imati na umu da su se revolucije i zapadnoj Evropi, posebno ona 
najznačajnija u Francuskoj, zbivale unutar građanskog društva, dok u Habsburškoj monarhiji 
tek revolucije 1848. godine ruše feudalni sistem (pravni, ekonomski, politički i društveni) 1 
utemeljuju novi društveni sistem: građansko društvo. Uz to, u Monarhiji je riječ o 
višenacionalnoj državnoj zajednici, pa se tada u njoj javlja više središta snažnih nacionalnih 
organizacija i različitih revolucionarnih previranja. 

Treće, da u Hrvatskoj nije izbila revolucija. Ali se je u hrvatskoj sredini pojavio snažni 
odjek revolucionarnih previranja i vrlo jaka organizacija nacionalnog pokreta od ožujka 1848. 
do kraja 1850. godine. U tom razdoblju hrvatski su preporoditelji, nastavljajući na onome što 
su postigli za vrijeme ilirskog okreta, utemeljili najvažnije integracijske nacionalne osnovice 
na kojima se u daljnjem razvoju formira hrvatska nacija. To je stoga početak integracije 
moderne hrvatske nacije, početak procesa dugoga trajanja. '“ 

Četvrto, da revolucionarna previranja u Hrvatskoj - koja možemo pratiti od sredine ožujka 
1848. do kraja 1850. godine, kada je zabranjen svaki oblik političke javne djelatnosti - ne 
smijemo promatrati kao završnu etapu tzv. ilirskog pokreta, kako je to učinjeno u hrvatskoj 
historiografiji. Za revolucije 1848. godine u Hrvatskoj nastaje, kako je rečeno, posve novo 

razdoblje organizacije, rada i djelatnosti. To je posve nova etapa hrvatskog nacionalnog 
preporoda, koja se dakako naslanja na ranije razdoblje.'' 

Peto, da u razdoblju od 1848. do kraja 1850. godine nije završen proces integracije 
hrvatske nacije. Taj je proces tada tek započeo. Da su upravo tada utemeljene najvažnije 
integracijske nacionalne osnovice i da su se pojavili uvjeti, unutar građanskog društva u 
formiranju, za postupnu homogenizaciju i integraciju svih segmenata hrvatske narodne 
zajednice, svih njezinih subzajednica (kulturne, političke, ekonomske itd.) i stoga za postupnu 
integraciju hrvatske nacije. U tom razdoblju, od 1848. do 1850. godine, hrvatski narod još 
uvijek nije integriran u jedinstvenu homogenu cjelinu na području književnog jezika, 
jedinstvene kulture, obrazovanja, unutar jedinstvene političke i državne zajednice, jedinstvene 
ekonomske zajednice itd. Dug je proces integracije hrvatske nacije: do kraja XIX. stoljeća ona 
će se formirati u svojim najvažnijim osnovama. '“ 

3. Jer iako je riječ o gotovo istoj generacije hrvatskih preporoditelja, ipak su oni u 
razdoblju 1848.-1850. godine (a) djelovali u posve drugim i društvenim i političkim 
sistemima, (b) stvarali drugačije nacionalne organizacije 1 institucije i (c) utemeljili i drugačije 
i trajnije integracijske nacionalne osnovice. No najvažnije je da su oni 1848.-50. godine, 
polazeći od tradicije postignute za vrijeme ilirskog pokreta, utemeljili moderni hrvatski 
nacionalni program, koji su javno izložili preko organiziranog modernog oblika 
komunikacije (putem novina, časopisa, brošura, letaka, knjiga, propagande, institucija), da su 
ga sada prihvatile sve političke institucije (više političkih novina, časopisa, političko društvo 
Slavenska Lipa na slavenskom Jugu, Narodna stranka, županijske skupštine) i napokon da su 
ga izložili u Hrvatskom saboru koji ga je uklopio u svoje zakonske odluke u ime cjelokupnog 
hrvatskog naroda, da ga je zatim Sabor kao zahtjev uputio kralju na sankciju. Taj nacionalni 
program, čiji ćemo sadržaj upoznati, zastupali su sve do kraja 1850. godine. Na taj će se 
nacionalni program, na njegove najvažnije osnovice, od 1860./61. godine dalje pozivati 
Hrvatski sabor i sve političke institucije, sve grupe 1 sve političke stranke u svim hrvatskim 
pokrajinama. Bio je to prema tome nacionalni program oko kojih će se osnovica okupiti sav 
hrvatski narod, koji će potaknuti da se utemelje sve najvažnije nacionalne osnovice na kojima 
se formira moderna hrvatska nacija. 

Da bismo sve to mogli upoznati, i tako sagledati trajne vrijednosti nacionalnih osnovica, 
koje su preporoditelji utemeljili u novim društvenim i povijesnim uvjetima, nužno je imati na 
umu: prvo, da za vrijeme tzv. ilirskog pokreta oni djeluju 1 stvaraju unutar sistema kasno- 
feudalnog društva, tj. društva prosvijećenog apsolutizma; drugo, da je taj sistem (pravni, 
politički, državni, ekonomski 1 društveni) konačno srušen u revoluciji 1848. godine; treće, da 
su tada u Monarhiji uopće, i u Hrvatskoj napose, prihvaćene osnove građanskog društva; 
četvrto, da prema tome hrvatski preporoditelji u razdoblju 1848.-50. godine djeluju u posve 
novom društvenom i političkom sistemu u nastajanju, da se organiziraju unutar posve 
drugačijih nacionalnih institucija i da utemeljuju posve drugačije 1 trajnije integracijske 
nacionalne osnovice.'* 

4. Nužno je pritom imati na umu slijedeće promjene koje su omogućile cjelokupni rad. Za 
revolucije 1848.-1849. godine, u Monarhiji se mijenjaju ovi sistemi. Prvo, mijenjaju se 
društveni sistemi: zauvijek je srušen kasno-feudalni sistem (društveni, pravni, politički, 
državni i privredni), a prihvaćene su najvažnije osnove građanskog/civilnog društva, 
građanske slobode, načela demokracije, načelo slobode, jednakosti i ravnopravnosti, 
pluralizam ciljeva i programa. Drugo, mijenja se politički sistemi: svi su narodi tada prihvatili, 
i nastojali ostvariti, najvažnije osnove novog modernog političkog sistema koji su prilagodili 

građanskom društvu u razvoju, sistemu parlamentarizma,  višestranačkom sistemu, 
nacionalnom suverenitetu, podjeli vlasti na zakonodavnu, izvršnu i sudsku, političkim 1 
građanskim slobodama itd. Treće, mijenja se državni sistemi: svi su oni tada prihvatili 
program demokratskog (kon)federalizma, program o novom ustrojstvu Monarhije u 
demokratsku (kon)federalnu državnu zajednicu u svemu ravnopravnih naroda." A taj je 
program najavljivao organizaciju nacionalnih država. Četvrto, mijenja se privredni sistemi: 
prihvatili su osnove kapitalističke privrede, slobodnog tržišta, industrijalizacije i 
modernizacije privrede. Peto, mijenja se sistem kulture: svi su narodi u Monarhiji u svojim 
nacionalnim programima, koje su prihvatili njihovi nacionalni parlamenti, tražili 
modernizaciju školstva, obrazovanja, otvaranja sveučilišta i Akademije nauka, formiranje 
najvažnijih kulturnih nacionalnih organizacija i institucija. /* 

Svi su narodi u Monarhije te nove sisteme (društveni, politički, državni, privredni i 
kulturni) uklopili u svoje nacionalne programe kao nove osnove. Na njih će se kasnije 
pozivati kao na trajne vrijednosti. Na njima će graditi svoju budućnost. Ti su sistemi 
omogućili modernizaciju na svim područjima javnoga života. Bez obzira dakle na trenutačni 
neuspjeh revolucije, sve te sisteme možemo promatrati kao trajne vrijednosti, kao trajne 
osnovice na kojima se, nakon sloma neoapsolutizma, gradi posve novi svijet suvremenog 
društva. Upravo su ti novi sistemi, u njihovoj međusobnoj interakciji, u tijeku modernizacije, 
također omogućili stvaranje snažnih integracijskih osnovica (i društvenih i nacionalnih) na 
kojima se u Monarhiji formiraju: moderno pluralno društvo i moderne nacije. To su one trajne 
vrijednosti, ostvarene za revolucije 1848. godine, koje više nitko nije mogao mijenjati. Ti su 
novi sistemi utjecali na procese i promjene dugoga trajanja, napose one vezane uz 
integracijske procese: i društvene i nacionalne. 

5. Uz taj hrvatski nacionalni program, na kojem su temeljili cjelokupnu svoju javnu 
djelatnost i organizaciju hrvatskog nacionalnog pokreta, hrvatski su preporoditelji i tada 
razvijali razne ideje o slavenskoj solidarnosti i suradnji, iskazane sada unutar programa 
austroslavizama 1 jugoslavizama. Međutim, te ideje nisu stvorile, niti su to mogle, ni jednu 
integracijsku osnovicu a pogotovo ne nacionalno-integracijsku. 

Dva su tada programa, i prema njima organizirana djelatnost, jasno odredila kako 
utemeljenje novih nacionalnih osnovica tako i odnos hrvatskog naroda spram drugih naroda 
na tom širem prostoru u toj široj regiji. A to su: hrvatski nacionalni program i program 
(kon)federalizma, koja su u svemu bila kompatibilna. Promatramo li naime s gledišta 
formiranja nove homogene hrvatske duhovno-kulturne i političke zajednice, koje bi se 
oblikovale unutar teritorijalno cjelovite Trojedne kraljevine, ako zatim sve to motrimo s 
gledišta formiranja svih najvažnijih nacionalnih integracijskih osnovica, lako je uočiti da su 
upravo i program (kon)federalizma i hrvatski nacionalni program - i njima kompatibilan 
svijet pravnih normi, kao što su prirodno i narodno pravo, hrvatsko povijesno i državno pravo, 
te međunarodno pravo i međunarodni ugovori, na kojima su hrvatski preporoditelji od 1848. 
godine dalje zasnivali sve svoje nacionalne planove i nacionalnu politiku - kod suvremenika 
jasnije odredili: a) identitet i individualnost hrvatske nacionalno-političke zajednice; b) 
njihovo uvjerenje da Trojednu kraljevinu moraju organizirati kao modernu hrvatsku državu i 
c) uvjerenje o zasebnosti svih njezinih organizacija, institucija i nacionalnih vrijednosti. Bio je 
to put na kojem su preporoditelji stvarali zasebne nacionalne osnovice i polagali temelje za 
integraciju hrvatske nacije. 

Upravo su sadržaji i vrlo složena struktura tih dvaju međusobno povezanih programa, čega 
su hrvatski preporoditelji od 1848. godine dalje bili posve svjesni, snažno utjecali na 

suvremenike da jasnije odrede odnos hrvatske nacionalno-političke zajednice (politički i 
teritorijalno cjelovite Trojedne kraljevine, koju dakako moraju organizirati kao modernu 
hrvatsku državu) spram svih drugih političkih zajednica (i nacionalnih država) u toj 
višenacionalnoj državnoj zajednici. A ta državna zajednica, novo ustrojena Monarhija, prema 
njihovoj viziji, imala bi se formirati - unutar građanskog/civilnog društva, i time novog 
političkog sistema, koji tvori višestranački sistem, parlamentarizam, te opće građanske i 
napose nacionalne slobode i ravnopravnost - na (kon)federalnoj osnovi i to putem novih 
međunarodnih ugovora u svemu jednakih i ravnopravnih naroda 1 njihovih nacionalnih 
država: unutar nove srednjoevropske demokratske (kon)federacije. 

6. U svakom slučaju, hrvatski su preporoditelji, pod utjecajem (1) promjena društvenog i 
političkog sistema, koje nudi građansko/civilno društvo, i (2) evropskog liberalnog i 
demokratskog građanskog učenja, već za revolucije 1848.-49. godine formulirali, kako ćemo 
upoznati, vrlo složeni politički i društveni sistem, koji su prilagodili hrvatskom nacionalnom 
programu. Nije bio ni jedinstven ni originalan. Ne možemo ga promatrati ni kao posve 
dominantnog. Uvijek pa i tada postoje različita mišljenja o svemu. Važno je međutim uočiti 
njihove zajedničke osnove, koje su uskladili i s nacionalnim programom i s programom 
(kon)federalizma. Dakle s višenacionalnim i višekulturnim sustavom, i to prije svega srednje, 
a tek zatim jugoistočne Europe. Prema njihovoj viziji, ovaj potonji svijet (jugoistočne Evrope) 
imao bi se u budućnosti prikloniti prvome, to jest svijetu civilizacijskih tokova srednje 
Evrope. To su u XIX. stoljeću iskazali više puta.“ 

Prema tome, oni prihvaćaju program (kon)federalizma - i njemu sukladni svijet pravnih i 
političkih normi, koji su od revolucije 1848. dalje temeljne odrednice hrvatskog nacionalnog 
programa i time hrvatske politike - prije svega kao sredstvo da bi za hrvatski narod postigli 
političku slobodu i potpunu nacionalnu autonomiju u toj zajedničkoj  višenacionalnoj i 
višekulturnoj državnoj zajednici: u cilju ostvarenja homogene hrvatske političke zajednice, 
cjelovite Trojedne kraljevine (Hrvatske, Slavonije i Dalmacije) kao u svemu suverene 
hrvatske države. Težeći dakle da izgrade novo građansko/civilno društvo, i njemu sukladan 
novi politički demokratski sistem, prilagođen viziji novog međunarodnog sustava, oni su 
program (kon)federalizma uzimali kao političku osnovu koja treba da omogući integraciju 
novih nacionalno-političkih zajednica, kao samostalnih i u svemu ravnopravnih individualnih 
narodnih država, uz pretpostavku organiziranja šire interesne demokratske višenacionalne 
državne zajednice (Monarhije) na prostoru srednje Evrope. 

Ako dakle promatramo s gledišta tog sociopolitičkog programa, možemo zamijetiti da je 
zahtjev za (kon)federativno ustrojstvo Monarhije - koja bi, prema koncepciji hrvatskih 
preporoditelja, postala središtem “jedne velike srednjoeuropske konfederacije" - u hrvatskoj 
politici bio najuže vezan uz hrvatski nacionalni program i time uz ove njegove posebne 
zahtjeve, ciljeve i povijesne procese: prvo, uz zahtjev i/ili proces udruživanja svih segmenata 
hrvatskog naroda u jedan homogeni politički narod, a ostvario bi se unutar kompaktne 
hrvatske političke zajednice, i to na načelu jedinstva, cjelovitosti 1 pravne jednakosti; drugo, 
uz zahtjev i/ili proces ujedinjenja svih hrvatskih pokrajina u cjelovitu i homogenu političku 
zajednicu, tj. teritorijalno cjelovitu Trojednu kraljevinu, i to na temelju prirodnog i narodnog 
prava, ali prije svega na temelju hrvatske političke, državne i državnopravne tradicije; treće, 
uz zahtjev i/ili proces organizacije ujedinjene Hrvatske (teritorijalno cjelovite Trojedne 
kraljevine) kao samostalne, nezavisne i suverene hrvatske države unutar srednjoevropske 
(kon)federacije, i to na načelu i pravne i političke jednakosti svih udruženih narodnih i/ili 
nacionalnih država.“ 


! Korunić 1989; Korunić 1991; Korunić 1992; Korunić 1998; Markus 1996/a i b; Markus 1997. 
2? Korunić 1989; Korunić 1991; Korunić 1992; Kann 1950; Kann 1974. 
*' Korunić 1989; Korunić 1991; Korunić 1992; Markus 1996/a i b, Markus 1997; Markus 1998. 


2. Struktura hrvatskog nacionalnog programa 1848.-49. 


1. Naša rasprava o integracije hrvatske nacije, koje se ovdje dijelom dotičemo, mogla bi se 
sažeti u ove tri osnovne teze. Prva teza: Kada govorimo o ključnim povijesnim i društvenim 
pojavama, koje su utjecale na formiranje hrvatske nacije u XIX. stoljeću, a tada se stvaraju 
njezine zasebne nacionalne osnovice na svim područjima javnoga života, nema sumnje da na 
njezinu integraciju 1 razvoj utječu mnoge vrijednosti, osobito kulturne, političke, ekonomske, 
pravne i društvene u njihovoj međusobnoj interakciji. Druga teza: Hrvatski su preporoditelji, 
tijekom smislene djelatnosti u konkretnim situacijama, stvarali mnoge nacionalne vrijednosti 
(na području književnoga jezika, književnosti, znanosti, privrede, političkog sustava, 
organizacija, institucija itd.). Sve se te vrijednosti (kulturne, političke, ekonomske, pravne i 
društvene) potom pojavljuju u obliku novih struktura: tijekom razvoja stječu oblik 
integracijskih nacionalnih osnovica na kojima se formira hrvatska nacija. Treća teza: Glavni 
nositelji 1 širitelji nacionalnih vrijednosti, njihovih struktura i integracijskih nacionalnih 
osnovica jesu: interesne društvene grupe (razne grupe, skupine, elite, političke stranke) i 
njihove nacionalne organizacije, institucije i subzajednice“ koje oblikuju u tijeku 
nacionalnog Preporoda i Pokreta. 

To su u svakom pogledu najvažnije nacionalne osnovice, koje se u zbilji iskazuju: u obliku 
nacionalnih vrijednosti, različitih djela, svih nacionalnih organizacija, institucija, subzajednica 
i integracijskih nacionalnih osnovica. U međusobnoj interakciji svih nacionalnih osnovica, u 
tijeku procesa dugoga trajanja, formira se moderna hrvatska nacija kao zajednica novoga 
integracijskog tipa unutar građanskog društva. 

2. Međutim, za revolucije 1848.-49. godine pojavljuje se nešto posve novo, a to je 
organizacija hrvatskog političkog pokreta i hrvatske političke zajednice u uvjetima posve 
novog političkog sistema i/ili političkog društva. To je ključna i trajna odlika 
građanskog/civilnog društva. Od tada sve nacionalne osnovice, koje su utemeljili hrvatski 
preporoditelji, dobivaju posve novu funkciju u nacionalno-integracijskim procesima i time u 
općem razvoju hrvatskog naroda koji vodi do integracije hrvatske nacije. 

Sve te nove povijesne i društvene promjene, koje u Hrvatskoj počinju s razdobljem 1848.- 
50. godine i nastavljaju se od 1860./61. godine dalje, vidno su obilježene ovim važnim 
strukturama: = smislenom djelatnošću = hrvatskih preporoditelja, njihovom — sveopćom 
organizacijom, a osobito organizacijom hrvatskog političkog pokreta. To je nešto posve novo. 
Pritom je važno uočiti da sistem djelovanja (i različitu djelatnost ljudi 1 nastanak njihovih 
mnogih proizvoda kao i pojavu integracijskih nacionalnih osnovica i integracijske procese) za 
revolucije 1848.-49. godine oblikuju posve novi i društveni i politički sistemi i svi njihovi 
podsistemi, osobito: građanske slobode, pluralizam društvenih i političkih uloga, nove 
političke organizacije 1 institucije, politička akcija i mobilizacija, formiranje hrvatske 
političke zajednice, početno ostvarenje hrvatskog nacionalnog programa, osobito nacionalno- 
političkih ciljeva, formiranje Trojedne kraljevine (Hrvatske, Slavonije i Dalmacije) kao 
moderne nezavisne suverene hrvatske države, organizacija hrvatske vlasti, organizacija 
Hrvatskog sabora kao modernog parlamenta itd. 

Kada je prema tome riječ o nastanku novih integracijskih nacionalnih osnovica, koje 
nastaju u tijeku organizacije hrvatskog političkog pokreta, na kojima se konačno formira 
zasebnost hrvatske nacije, važno je uočiti nastanak nove povijesne 1 društvene pojave koja 
mijenja postojeći svijet. Tu pojavu nalazimo jasno iskazanu u nacionalnom programu i, 


* Unutar šire narodne i/ili nacionalne zajednice ljudi se organiziraju u brojne zajednice (subzajednice) kao što 
je: jezična, književna, obrazovna, politička, ekonomska itd. O tome: Korunić 1997. 
Korunić 1997; Korunić 1998. 


sukladno tome, u nacionalnim zahtjevima. Prije svega u zahtjevu za formiranje hrvatske 
političke i državne zajednice. Formuliran je 1848.-50. godine u hrvatskom nacionalnom i 
političkom programu na svim razinama. A najvažnije je da je prihvaćen u Hrvatskom saboru 
kao njegova zakonska odluka. Zatim su ga hrvatski preporoditelji pokušali realizirati preko 
organizacije te nove političke zajednice. A sve je to pokrenulo ove važne povijesne procese 
koji su, kako nam o tome povijest svjedoči, doveli do formiranja homogene hrvatske 
nacionalne zajednice: prvo, proces udruživanja svih segmenata hrvatskog naroda u jedan 
homogeni politički narod, unutar jedne homogene političke zajednice, politički cjelovite 
Trojedne kraljevine i, drugo, proces ujedinjenja svih hrvatskih pokrajina u homogenu državnu 
zajednicu, unutar samostalne Trojedne kraljevine, koja se postupno organizira kao samostalna 
i suverena moderna hrvatska država.“ 

3. To su najvažnije odrednice i najvažnije integracijske nacionalne osnovice koje su, u 
povijesnim procesima dugoga trajanja, dovele postupno do kulturne, političke, ekonomske 1 
društvene homogenizacije i integracije hrvatske nacije. Dvije su važne nove pojave na to 
utjecale. Prvo, hrvatski preporoditelji, uslijed promjene društvenog sistema, od 1848./49. 1 
napokon od 1860./61. godine dalje, mogu slobodno djelovati na svim područjima javnoga 
života, dakle ne samo pretežno na kulturnom kao za vrijeme ilirskog pokreta. Drugo, oni su 
tada, u uvjetima novog građanskog/civilnog društva i novog političkog sistema, postupno 
utemeljili dvije nove međusobno povezane povijesne i društvene pojave: (a) političku 
organizaciju hrvatskog društva i svih društvenih podsistema (osobito podsistem kulture, 
politike, privrede i prava) koji se razvijaju kao snažni integracijski činitelji 1 (b) političku 
organizaciju hrvatske nacionalne zajednice, tj. Trojedne kraljevine (Hrvatske, Slavonije 1 
Dalmacije) koja tek od tada stupa na put svestranog unutarnjeg razvoja i modernizacije. Time 
su stvarali pretpostavke za utemeljenje svih nacionalnih organizacija, institucija i vrijednosti i 
time svih integracijskih nacionalnih osnovica, te za razvoj i homogenizaciju najvažnijih 
subzajednica: kulturne (zajednice jezika, obrazovanja, pismenosti, književnosti i znanosti), 
političke, državne, ekonomske, socijetalne itd.2* 

Neosporno je međutim da novi politički sistem, koji se razvija unutar sistema novog 
građanskog društva i svih njegovih podsistema, promatrajući ga u tijeku neprekidnih procesa 
modernizacije, od 1848./49. godine dalje postaje veoma važni činilac kako u jasnom 
iskazivanju tako 1 u razvoju hrvatske političke zajednice i time u razvoju individualnosti 
hrvatske nacije. Osobito u tome odlučnu ulogu imaju ovi podsustavi novog političkog 
sistema: građanske slobode, sloboda tiska, sloboda okupljanja i organizacije, višestranački 
sistem, formiranje modernih hrvatskih političkim stranaka, organizacija hrvatske vlasti i 
uprave na svim razinama, formiranje Hrvatskog sabora kao parlamenta i zakonodavnog tijela, 
formiranje hrvatske vlade i nezavisnog sudstva, organizacija suvremenih političkih i državnih 
institucija, politička mobilizacija, izborni sistem, funkcioniranje novog komunikacijskog 
sistema (političke novine, časopisi, letak, brošure, razni izvještaji, pošta), formiranje političke 
javnosti itd. 

Taj novi politički sistem, 1 svi njegovi podsistemi, vodili su do trajnog formiranja hrvatske 
političke i/ili državne zajednice. Time su preporoditelji utemeljili najvažniju integracijsku 
nacionalnu osnovicu (osnove hrvatske nacionalno-političke zajednice) koja će postepeno ali 
sigurno dovesti do integracije hrvatske nacije. Sve su te nove političke vrijednosti, o tome 
nema spora, snažno utjecale na određenje identiteta 1 individualnosti hrvatske nacije, 
okupljale su segmente hrvatskog naroda u cjelovitu homogenu političku zajednicu i mijenjale 
ga napokon u homogenu modernu hrvatsku naciju. Sve su te nove i političke i sociopravne 


* Usp. o tome povijesne izvore (Pejaković 1861; Šulek 1868; Markus 1998; SJ, SZ; JN 1848.-50.) i djela: 
Korunić 1989; Korunić 1991; Korunić 1992; Markus 1996/a i b; Markus 1997; Markus 1998. 
“> Usp. o tome; Korunić 1997; Korunić 1998. 


vrijednosti, napokon utjecale na formiranje posve nove socijetalne zajednice, unutar 
građanskog društva, koja ima veoma snažnu integracijsku ulogu.“ 

U svakom slučaju, neosporno je da je taj cjelokupni novi 1 društveni i politički sistem, 
jasno uočen i iskazan u hrvatskom nacionalno-političkom programu 1848.-49. godine, bio 
ključni regulativ“" kako u određenju identiteta hrvatske narodne i/ili nacionalne zajednice, 
tako i u određenju njezine individualnosti spram bilo koje druge političke zajednice, bilo 
kojeg drugog naroda i bilo koje druge nacionalne zajednice na prostoru srednje i jugoistočne 
Evrope. To nas njihovo određenje identiteta hrvatske nacije ne iznenađuje, jer su hrvatski 
preporoditelji, ta ista njihova generacija, još za vrijeme ilirskog pokreta, kako je rečeno, u 
hrvatskom nacionalnom programu posve jasno iskazali individualne aspekte hrvatskog 
naroda, stvarajući integracijske nacionalne osnovice na mnogim područjima. Tada su, za 
vrijeme ilirskog pokreta, utemeljili mnoge kulturne integracijske nacionalne osnovice, a sada 
su, za revolucije 1848.-49. godine, bili uvjereni da nastupa vrijeme kada moraju utemeljiti 
posve nove političke, pravne, društvene, ekonomske, obrazovne i druge vrijednosti kao 
nacionalne osnovice. To su oni s velikom marljivošću uradili. 

4. Kada je međutim riječ o genezi hrvatskog nacionalno-političkog programa, tj. o zahtjevu 
za ujedinjenje hrvatskih pokrajina i stvaranju cjelovite Trojedne kraljevine, važno je istaći da 
je već Hrvatski sabor 1830. godine stao na obranu hrvatskih municipalnih prava, koja bi 
Trojednoj kraljevini (Hrvatskoj, Slavoniji i Dalmaciji), u odnosu prema kraljevini Ugarskoj, 
morala osigurati političku slobodu, samostalnost i teritorijalnu cjelokupnost. A iste je godine, 
na zahtjev Hrvatskog sabora da to uradi, J. Kušević u svom spisu De municipalibus iuribus et 
statutis regnorum Dalmatiae, Croatiae et Slavoniae izložio “prava", to jest osnovne 
vrijednosti hrvatskog povijesnog i državnog prava, koja Trojednoj kraljevini osiguravaju i 
teritorijalnu cjelokupnost i poseban upravni, politički i državnopravni položaj u sklopu 
zemalja ugarske krune.“ Time su i Hrvatski sabor i J. Kušević još 1830. godine pokazali, u 
čemu su ih zatim slijedili svi hrvatski preporoditelji, da ujedinjena Trojedna kraljevina, kao 
cjelovita 1 samostalna politička i/ili državna zajednica, treba da se osnuje na institucijama 
vlastite povijesne zajednice koje sadrži hrvatska politička, državna i državnopravna tradicija. 
A to su: hrvatski sabor, institucija hrvatskog bana, bansko vijeće, hrvatska vlada, županijske 
skupštine, unutrašnja uprava na svim razinama, posebno sudstvo, samostalne financije, 
školstvo, hrvatski teritorij itd. 

Polazeći od tog jasnog određenja hrvatske političke zajednice, od cjelovite Trojedne 
kraljevine kao moguće samostalne hrvatske države - i time od određenja njezine unutrašnje 
političke, ekonomske, upravne, sudske i kulturne samostalne organizacije, temeljene na 
posebnom municipalnom pravu koje pruža hrvatska politička i državnopravna tradicija - J. 
Drašković je zatim 1832. godine u svojoj Disertaciji zahtijevao poseban državnopravni (i 
politički i pravni) položaj i ujedno političku 1 teritorijalnu cjelokupnost Trojedne kraljevine. 
Pritom je tvrdio da Trojedna kraljevina, kao hrvatska država, nije “osvojena i pridobijena", 
nego da je sjedinjena (“udružena") s kraljevinom Ugarskom u obliku nove konfederacije, koja 
je nastala putem dvaju ravnopravnih međudržavnih ugovora.“ 

Isto shvaćanje zastupali su hrvatski preporoditelji za vrijeme ilirskog pokreta. Nema 
sumnje da su i tada težili, unutar programa “političkog kroatizma",*“ da ponovo ujedine sve 
hrvatske pokrajine u teritorijalno i politički cjelovitu Trojednu kraljevinu i da je zatim 
organiziraju kao samostalnu političku i/ili narodnu zajednicu, kao hrvatsku državu. 
Oslanjajući se na hrvatsko municipalno pravo, koje bi Trojednoj kraljevini osiguralo političku 


** Korunić 1986; Korunić 1989; Korunić 1991; Markus 1996/a i b; Markus 1997; Kann 1950. 

*" Regulativ: ono što regulira, svodi u pravilan tok, usklađuje i udešava, koji unosi red i pravilnost. 
* Kušević 1830; Fancev 1933; Šidak i drugi 1988; Šišić 1913. 

“ Drašković 1832; Fancev 1933; Šidak i drugi 1988; Šišić 1913. 

9 Vukotinović 1842; Šidak i drugi 1988; Korunić 1989. 


i teritorijalnu cjelovitost i samostalnost - prihvaćajući uz to suvremena načela o prirodnom 
pravu na slobodu i ravnopravnost svih naroda, kao i osnovna načela o građanskom društvu - 
oni su, krenuli putem stvaranja novoga suvremenog svijeta: započeli su sustavno organizirati 
cjelokupni javni život hrvatske narodne zajednice. A tu je, što nas ovdje posebno zanima, 
jasno vidljiv njihov krajnji cilj: da utemelje ne samo kulturne nego uz to 1 političke i državne i 
društvene integracijske nacionalne osnovice, tj. da formiraju kulturnu, ekonomsku, političku, 
državnu i narodnu zajednicu. Bile su to osnove koje će hrvatski preporoditelji razraditi za 
revolucije 1848./49. godine. Štoviše, to je osnova koju će, uz neznatne razlike, zastupati sve 
hrvatske političke stranke u XIX. stoljeću. To je osnova koju će oni dorađivati. To su posebno 
pokazali za revolucije 1848.-49. godine, kada su u tom pogledu stvorili trajne i najvažnije 
nacionalne osnovice. 

5. Hrvatski su preporoditelji već 17. ožujka 1848. godine, na vijest o izbijanju revolucije u 
Beču, u osnovi “adrese", koja je prihvaćena u narodnoj skupštini grada Zagreba i zatim putem 
poslanstva upućena kralju, zahtijevali ujedinjenje svih hrvatskih pokrajina u politički cjelovitu 
Trojednu kraljevinu i njezino uže povezivanje s austrijskim nasljednim zemljama. Istakli su, u 
obrani od mađarske i bilo koje druge hegemonije, jedinstvo Habsburške monarhije i 
zahtijevali njezino novo ustrojstvo kao zajedničke savezne državne zajednice.! 

U tom slučaju, već u prvim danima revolucije 1848.-49. godine, oni su zacijelo 
pretpostavljali promjenu političkog, državnog, državnopravnog, privrednog i društvenog 
sistema. A nema sumnje da su također pretpostavljali formiranje novih političkih i državnih 
narodnih zajednica, te promjenu državnopravnih odnosa u Monarhiji. Time su se, prema 
svemu sudeći, otvarale mogućnosti: prvo, za očuvanje 1 daljnji razvoj i kulturnih i političkih i 
ekonomskih 1 društvenih zasebnosti svih narodnih zajednica; drugo, udruživanja segmenata 
hrvatskog naroda u jednu sociopolitičku cjelinu i time ujedinjenje hrvatskih pokrajina u novu 
nacionalno-političku zajednicu, ujedinjenu Trojednu kraljevinu; treće, osnivanje različitih 
interesnih političkih saveza s drugim političkim zajednicama. A uskoro su to hrvatski javni 
djelatnici izložili u svom nacionalno-političkom programu. 

Očevidne aspekte državnih, nacionalno-političkih, privrednih, kulturnih i društvenih 
promjena, koje bi ubrzale nacionalno-integracijske procese, hrvatski su preporoditelji izložili 
odmah potom, u prvim danima revolucionarnih previranja, u Željama naroda i zatim u 
Zahtčvanjima naroda." U tim su dokumentima izraženi stavovi hrvatske Narodne stranke, u 
skladu s dotadašnjom njezinom javnom djelatnošću, njezinim nacionalnim programom, te s 
temeljnim političkim i društvenim promjenama koje su uslijedile nakon revolucije u 
Monarhiji. U Željama naroda, usvojenim na “Velikoj narodnoj skupštini“ grada Zagreba 22. 
ožujka 1848. godine s namjerom da ih podnesu kralju, hrvatski su preporoditelji izrazili 
“želju' da Trojedna kraljevina, kao hrvatska država, ostane “pod ustavnim kraljem ugarskim i 
pod krunom ugarske". Dakle, da se njezin državnopravni položaj u Monarhiji ne mijenja.?? 

Pa ipak, hrvatski su preporoditelji tom prilikom izrazili bitno nove političke zahtjeve, koji 
jasno određuju individualnost hrvatske nacionalne i političke zajednice. Prije svega, kako 
ćemo upoznati, oni su tada dali osnove novom nacionalnom programu. U okviru tog šireg 
programa, jasno su izložili hrvatski nacionalno-politički program, koji su zasnivali kako na 
političkom sistemu novoga građanskog društva tako i na hrvatskoj političkoj i državnopravnoj 
tradiciji. Pošavši od tog programa, oni su u tom dokumentu iznijeli osnovne nacionalne i 
političke ciljeve, osnovne nacionalne zahtjeve koji su u potpunosti najavili (1) promjenu 
postojećeg društvenog i političkog sistema i (2) utemeljenje najvažnijih integracijskih 
nacionalnih osnovica na kojima se formira hrvatska nacija. 


*! Šidak 1979; Korunić 1989. : 
* Želje naroda i Zahtčvanja naroda u: Korunić 1992, 230-233; Šidak 1979. 
3 Šidak 1979; Korunić 1981; Korunić 1986. 

Zahtijevali su: prvo, teritorijalno ujedinjenje svih hrvatskih pokrajina, na cjelokupnom 
etničkom i političkom teritoriju hrvatskog naroda, u novu jedinstvenu političku zajednicu, tj. 
ujedinjenu Trojednu kraljevinu (Hrvatsku, Slavoniju i Dalmaciju); drugo, političku i ustavnu 
nezavisnost i slobodu Trojedne kraljevine kao samostalne hrvatske države (samostalne 
“deržave kraljevinah naših"); treće, osnivanje nezavisne hrvatske vlade i ministarstva, 
odgovornih Hrvatskom saboru kao parlamentu, kao “d&ržavnom saboru" i zakonodavnom 
tijelu, dakle organizaciju najvažnijih političkih i državnih institucija i cjelokupnog javnog i 
političkog života, nezavisnog od bilo koga izvana; četvrto, traže javnu upotrebu hrvatskog 
“narodnog jezika"; peto, slobodno i političko i kulturno razvijanje, to jest slobodnu 
organizaciju hrvatske kulturne i nacionalno-političke zajednice; šesto, pretvaranje staleškog 
Hrvatskog sabora u centralni parlament, u državni sabor koji bi se organizirao kao 
zakonodavno i predstavničko tijelo nove hrvatske države, nove hrvatske političke zajednice; 
Sabor bi mogao “sazvati hrvatski ban “na zahtijevanje naroda“, što znači da su suverenitet 
prenijeli na hrvatski narod; sedmo, jednakost, slobodu i ravnopravnost svih građana i “sviuh 
stališa", a posebno “slobodu štampe" i organizaciju javnosti; osmo, ukidanje kmetstva, 
odnosno ukidanje feudalnog pravnog, političkog, državnog, ekonomskog i društvenog 
sistema; deveto, nasuprot tome, nakon rušenja feudalizma, organizaciju novog građanskog 
društva, i time građanskog demokratskog sustava i kapitalističke privrede; deseto, slobodan 
razvoj kulturnih komunikacija (“duševno, to jest literarno obćenje“) sa srodnim slavenskim 
narodima na prostoru srednje 1 jugoistočne Evrope; jedanaesto, organizaciju “narodne garde"; 
dvanaesto, ustrojstvo i organizaciju hrvatske “narodne" vojske koja treba da štiti slobodu 
hrvatskog naroda, da prisegne vjernosti ustavnom kralju, hrvatskom ustavu i “municipalnoj 
slobodi naroda svoga; trinaesto, osnivanje “narodne banke" i time svih novčanih zavoda; 
četrnaesto, ukidanje carina na hrvatskoj granici i organizaciju slobodne trgovine između novih 
država; petnaesto, utemeljenje institucije hrvatskog bana kao hrvatskog “podkralja“. 

6. Pratimo li daljnju organizaciju hrvatskog političkog pokreta i ujedno razvoj hrvatskog 
nacionalnog programa - a napose političku akciju hrvatskih preporoditelja i političara i 
njihove osnove što su se odnosili na političke i društvene promjene - možemo uočiti da su oni 
sve te zahtjeve još jasnije izložili u Zahtčvanjima naroda.“ U tim su dokumentima (u 
Željama naroda i Zahtčvanjima naroda) iskazane osnove hrvatskog nacionalnog programa, 
njegovi najvažniji ciljevi, koji će se do ljeta i jeseni 1848. godine, kako ćemo upoznati, 
proširivati s drugim zahtjevima. Na tom nacionalnog programu, na svim tim brojnim posebnih 
ciljevima, počiva organizacija cjelokupnog hrvatskog političkog pokreta i cjelokupna javna 
djelatnost hrvatskih preporoditelja političara 1848.-1850. godine, djelatnost Hrvatskog sabora, 
saborskih odbora, vlade, Narodne stranke, svih organizacija i institucija. 

Taj je hrvatski nacionalni program, i napose nacionalno-politički - koji je izložen u tim 
dokumentima i zatim u Hrvatskom saboru, te u više novina, časopisa, brošura, u brojnim 
programatskim tekstovima sve do kraja 1850. godine - sadržavao mnoge zahtjeve koje valja 
promatrati kao osnove za promjenu tadašnjeg političkog, državnog, privrednog, kulturnog, 
pravnog, državnopravnog 1 društvenog sistema, osnove za organizaciju bitno novih 
nacionalnih zajednica i organizaciju novog građanskog društva. 

To su svi zahtjevi i/ili osnove, zasnovani na liberalnim i demokratskim načelima, koji su 
rušili društveni, politički, privredni i socio-pravni sustav feudalizma 1, nasuprot tome, otvarali 
put oblikovanju novoga modernog građanskog/civilnog društva i kapitalističke privrede. 
Ponovljen je zahtjev, upućen sada kralju, za ujedinjenje hrvatskih pokrajina u cjelovitu 
Trojednu kraljevinu i za organizaciju samostalne hrvatske države. Bila je to osnova koja je 
otvarala put prema integraciji hrvatske nacije, jer je pružala osnove kako za modernizaciju 
zemlje tako i za utemeljenje svih integracijskih nacionalnih osnovica. Nadalje, javno su se 


** Šidak 1979; Korunić 1989; Korunić 1992, 231-233: Zahtčvanje naroda; Pejaković 1861. 
35 Šidak i drugi 1988; Markus 1996/a i b; Markus 1997; Pejaković 1861; SJ, SZ i JN 1848-50. 

opredijelili za načela slobode, jednakosti i ravnopravnosti, te načela prirodnog prava (svih 
osoba pojedinaca i svih naroda) na slobodu i individualnost. Upoznajmo stoga temeljitije 
osnovne zahtjeve iskazane u tom važnom dokumentu. 

U Zahtčvanjima naroda - koja su prihvaćena i “jednodušno zaključena" 25. ožujka 1848. 
godine “u narodnoj po upravljajućem odboru sazvanoj skupštini trojedne kraljevine Dalmacie, 
Hčrvatske i Slavonie u glavnom gradu Zagreba u narodnom domu", a zatim preko izabranog 
“odbora ovih kraljevina" podnesena “kraljevskom prestolu za potvčrđenje" - u ime kako 
vidimo cjelokupnog hrvatskog naroda, Narodna skupština donosi mnoge zahtjeve kao osnove 
šireg hrvatskog nacionalnog programa. Ta je Narodna skupština utemeljena kao nova 
politička institucija. Kao institucija Trojedne kraljevine, u ime hrvatskog naroda, kao nosioca 
nacionalnog suvereniteta, prema prirodnom i narodnom pravu, zahtijeva od “kralja našega 
slijedeće": Prvo, da hrvatski narod i dakako Trojedna kraljevina i dalje ostanu pod “krunom 
ugarskom''. Da se dakle njihov državnopravni položaj ne mijenja. Ali ističu da je riječ o 
slobodnom savezu dviju u svemu ravnopravnih kraljevina, da su predstavnici hrvatskog 
naroda (“pređi naši“) u prošlosti “slobodnom voljom sjedinili slobodnu krunu" Trojedne 
kraljevine s kraljevinom Ugarskom. No, kako ćemo vidjeti, to će se uskoro promijeniti 1 to je 
najznačajnija politička odluka koja je osnovana na političkom programu (kon)federalizma i 
zahtjevu za promjenom i političkog sistema i državnopravnih odnosa u Monarhiji. Drugo, 
ističu međutim da hrvatski narod želi ostati “vjeran" Habsburškoj dinastiji. Zato se 
opredjeljuju za političku i teritorijalnu cjelokupnost Habsburške monarhije, ali i za 
cjelokupnost ugarske krune i dakako za sve revolucionarne “stečevine" koje su postignute u 
prvim danima revolucije u Beču 1848. godine. A to potonje ima izuzetnu važnost, jer su se 
time jasno opredijelili za novo građansko društvo i za novi politički sistem koji najavljuje taj 
društveni sustav. Treće, od nacionalnih zahtjeva sada na prvom mjestu ističu uspostavu 
institucije hrvatskoga bana. Čine to iz više razloga koje nameće revolucija i novi društveni i 
politički sistemi. Uvjereni su da se zemlja, zbog revolucije, nalazi u “izvanrednom položaju“. 
Potrebno je stoga (a) uspostaviti “zakonito stanje", dakle stanje vladavine prava i zakona, a za 
to je potrebno organizirati nove zakonodavne institucije, i (b) nužno je da hrvatski narod ima 
svoga bana kao “zakonitu verhovnu glavu", kao zakonitog predstavnika koji bi morao imati i 
vojnu i političku moć: prvo, da zapovijeda “narodnom vojskom" i, drugo, pravo da raspiše 
izbore za Hrvatski sabor. U tom cilju donose odluku o izboru J. Jelačića za hrvatskog bana.?* 

Četvrto, odmah zatim, na drugom mjestu nacionalnih zahtjeva, traže da se raspišu izbori za 
Hrvatski sabor i da se hitno sazove njegovo zasjedanje. Hrvatski sabor vide kao “državni 
sabor" Trojedne kraljevine, što znači da Trojednicu promatraju kao narodnu državu, kao 
samostalnu državu hrvatskog naroda, kao hrvatsku državu. Traže međutim da Hrvatski sabor 
zasjeda svaku godinu (“svakolčtni sabor") i to svake godine u drugom gradu, u Zagrebu, 
Osijeku, Zadru ili Rijeci. Sabor bi morao biti predstavnička institucija, a zastupnici izabrani 
na “temelju jednakosti bez razlike stališa“. Peto, na trećem mjestu po važnosti nacionalnih 
zahtjeva traže ujedinjenje hrvatskih pokrajina u teritorijalno i politički cjelovitu Trojednu 
kraljevinu (Dalmaciju, Hrvatsku i Slavoniju) koju bi dakako organizirali kao političku 
zajednicu i kao samostalnu hrvatsku državu. Šesto, slijedi zahtjev za postizanje “narodne 
nezavisnosti"; dakako, riječ je o zahtjevu za postizanje političke i/ili državne samostalnosti i 
nezavisnosti Trojedne kraljevine, njezine vlade i svih državnih institucija. U tom smislu 
zahtijevaju slobodno kulturno i političko “razvijanje: “političko i duševno razvijanje na 
slobodnom narodnom duhu osnovano". Sedmo, slijedi zahtjev za formiranje i organizaciju 
hrvatske vlade (“odgovorni ministerium'"), koja mora biti odgovorna Hrvatskom saboru. 
Članovi vlade, u skladu s novim vremenom i novim političkim sistemom, morali bi slijediti 
načela napretka 1 slobode (“kojega članovi imadu biti ljudi povoljni i od noviega duha 


** Zahtčvanja naroda: Korunić 231-232; Šidak 1979; Šidak i drugi 1988. 

naprčdka i slobode"). Vlada bi u svakom slučaju morala slijediti dostignuća revolucije. Osmo, 
zahtijevaju nadalje uvođenje hrvatskog jezika u javnu upotrebu, napose u sistem obrazovanja 
(u “sve višje i manje učionice") i u diplomaciju, tj. uvođenje “narodnog jezika u unutarnje i 
izvanjsko upravljanje“ Trojedne kraljevine. Deveto, posebno ističu zahtjev za otvaranje 
Sveučilišta u Zagrebu, kao najviše obrazovne institucije.“ 

Deseto, traže uvođenje osnovnih načela građanskog društva: građanske slobode, slobodu 
štampe, obrazovanja (“učenja“), vjerske slobode, načelo slobode, jednakosti i ravnopravnosti 
svih ljudi/osoba, pravnu jednakost, jednakost svih ljudi bez obzira na porijeklo, stalež i vjeru, 
slobodu govora, utemeljenje porote, odgovornost sudaca, vladavinu prava, jednakost tereta 1 
plaćanje poreza, višestranačje, parlamentarizam, organizaciju zakonodavne, izvršne i sudske 
vlasti, pravo okupljanja i udruživanja itd. Jedanaesto, hitno ukidanje kmetstva i time naravno 
ukidanje feudalnog pravnog, ekonomskog i političkog sistema, ukidanje feudalnog društva: 
“odrčšenje podanikah (kmetovah) od robote ili tlake i zatim od podaničtva". Dvanaesto, traže 
organizaciju “narodne banke" 1 time svih novčanih zavoda. Trinaesto, utemeljenje “narodne 
garde" 1 “narodne vojske", koja bi imala “domaći" kadar s upotrebom hrvatskog jezika. 
Narodna vojska bi prisegla na vjernost hrvatskom ustavu, ustavnom kralju i slobodi hrvatskog 
naroda. Četrnaesto, ukidanje carine na hrvatskoj granici i organizacija slobodne trgovine i 
prometa roba između novih država u Monarhiji. Petnaesto, hrvatske pošte moraju biti pod 
upravom hrvatske vlade. Šesnaesto, traže ukidanje feudalnih podavanja i feudalizma uopće i u 
Vojnoj krajini, koja treba da se podredi hrvatskoj vladi i u ekonomskom i u upravnom i u 
političkom i u vojnom pogledu, i zatim zaključuju da “svaki krajišnik neka uživa kao 
slobodan čovčk jednaka prava i slobodu s ostalimi stanovnici trojedne kraljevine". 
Sedamnaesto, traže ponovo uvođenje županijskog sustava, ali “na novom temelju sadašnje 
slobode". Osamnaesto, predložili su da na svim važnim funkcijama u Trojednoj kraljevini 
budu domaći “sinovi". Devetnaesto, traže ukidanje celibata i uvođenje hrvatskog jezika u 
bogoslužje, “polag starinskoga hčrvatskoga prava i običaja".?* 

7. Time su hrvatski preporoditelji, organizirani u političkim institucijama - u Narodnoj 
stranci, Narodnoj skupštini grada Zagreba (koja donosi Želje naroda u ime građana tog grada) 
i u Narodnoj skupštini Trojedne kraljevine (koja donosi Zahtčvanja naroda u ime hrvatskog 
naroda) - na samom početku revolucije 1848. godine donijeli osnove hrvatskog nacionalnog 
programa. Taj će osnovni program, kako je rečeno, kasnije dopunjavati. No, bio je to 
nacionalni program koji je prvi put donesen u ime cjelokupnog hrvatskog naroda, koji se bori 
za svoje kulturno i nacionalno-političko konstituiranje, za oslobođenje i postizanje kulturne, 
političke, državne 1 ekonomske samostalnosti i nezavisnosti. Taj je hrvatski nacionalni 
program, pogotovo ako imamo na umu kasnije njegove dopune, bio svakako na visini 
revolucionarnih previranja 1848./49. godine, koja su nastala kao posljedica buržoaske 
revolucije, a po nekim socijalnim, liberalnim i demokratskim određenjima dosljedniji je i od 
mađarskog peštanskog programa.? 

Nema sumnje da su hrvatski preporoditelji tim akcijama već u prvim danima revolucije 
1848. godine donijeli važne odluke. Najvažnije je to da su formulirali osnove novog 
hrvatskog nacionalnog programa, koji će zatim dopuniti i proširivati, osobito će to učiniti na 
Hrvatskom saboru, i da su se opredijelili na novi društveni i politički sistem, za građansko 
društvo i sve njegove osnove. Sve je to otvaralo mogućnost utemeljenja mnogih nacionalnih 
organizacija, institucija i nacionalnih vrijednosti i time novih integracijskih nacionalnih 
osnovica (kulturnih, političkih, ekonomskih, obrazovnih, itd.) na kojima se formira hrvatska 
nacija. Tim činom oni su najavili početak političke organizacije hrvatskog naroda. Donijeli su 
odluku, koju su iskazali na svim razinama, da formiraju teritorijalno i politički cjelovitu 


37 Korunić 1992, 231-232; Šidak 1979. 
* Zahtčvanja naroda: Korunić 232-233. 
* Usp. o tome: Šidak 1979; Korunić 1986; Korunić 1989; Arat6 1973; Fischer 1946. 

Trojednu kraljevinu i da je organiziraju kao homogenu političku zajednicu i kao nezavisnu 
hrvatsku državu, sa svim unutrašnjim i političkim i državnim ustrojstvom, svim i političkim i 
državnim institucijama.“ 

Već od samog početka revolucije 1848. godine, u mnogim programatskim tekstovima, a 
tako će ostati do kraja 1850. godine, oni su isticali zahtjev za postizanje političkog jedinstva 
hrvatski pokrajina. Tražili su njihovo ponovno teritorijalno i političko okupljanje u cjelovitu 
političku zajednicu, u cjelovitu Trojednu kraljevinu. Zahtijevali su, kako smo vidjeli, 
stvaranje i organizaciju hrvatske države: njezino “političko i duševno razvijanje na slobodnom 
narodnom duhu osnovano". Tražili su stvaranje hrvatske nacionalne i političke i kulturne 
homogene zajednice, politički cjelovite Trojedne kraljevine, organizirane kao samostalne 1 
suverene hrvatske države, ujedinjene Hrvatske, koja treba da bude slobodna i nezavisna, sa 
samostalnom hrvatskom vladom, centralnim parlamentom, tj. Hrvatskim saborom kao 
predstavničkim i zakonodavnim tijelom i svim obilježjima vlastite samostalne državnosti. Bili 
su međutim svjesni da se sve to može postići samo unutar novog građanskog/civilnog društva 
i, sukladno tome, novog političkog sistema“! 

8. O svemu tome uskoro je raspravljao Hrvatski sabor, u ime cjelokupnog hrvatskog 
naroda, i donio odluke koje su imale izuzetno značenje za kasniji razvoj. Na te su se odluke 1 
na tu tradiciju pozivale sve hrvatske političke stranke do kraja XIX. stoljeća. Pozivale su se 
zato jer su tada stvorene trajne osnovice na kojima se izgradila homogena hrvatska nacionalna 
zajednica. A osnovna pitanja koja je Hrvatski sabor postavio na dnevni red bila su: Prvo, 
određenje identiteta i individualnosti hrvatske nacionalno-političke zajednice, koju su i sada 
uglavnom izražavali pojmom Trojedne kraljevine, a promatrali su je i nastojali organizirati 
kao samostalnu i suverenu hrvatsku državu. Drugo, rješenje državnopravnih odnosa 
ujedinjene Hrvatske, kao samostalne političke zajednice i kao suverene hrvatske države, 
spram Ugarske i Austrije, i to putem novih državnih ugovora, stvaranjem novih ugovornih 
političkih i državnih saveza. Treće, formiranje užeg političkog saveza između srodnih 
slavenskih “narodnih država" 1 naroda unutar Monarhije. 

Već na početku zasjedanja Hrvatskog sabora taj je problem riješio saborski Veliki odbor, 
koji je 9. lipnja 1848. godine podnio Saboru svoj Operat. U njemu je predložio: prvo, 
teritorijalno ujedinjenje hrvatskih pokrajina u jedinstvenu političku zajednicu, cjelovitu 
Trojednu kraljevinu; drugo, prekid političkih i državnopravnih odnosa Hrvatske s Ugarskom i 
udruživanje ujedinjene Hrvatske s Austrijom u novu državnu zajednicu; treće, time očito 
pretpostavljaju pretvaranje Monarhije u (kon)federalnu državnu zajednicu, jer jasno iskazuju 
zahtjev za postizanje potpune razvopravnosti svih naroda i njihovih narodnih i/ili nacionalnih 
država; četvrto, udruživanje ujedinjene Hrvatske s ujedinjenom Slovenijom 1 srpskom 
Vojvodinom “u užji politički savez".“ 

Svi navedeni prijedlozi - koje je saborski Veliki odbor unio u svoj Operat, uz preporuku da 
se s tim zahtjevima Sabor obrati vladaru i austrijskom parlamentu - prihvaćeni su zatim u 
Hrvatskom saboru i uneseni u njegov zakonski član. Svi zahtjevi, osobito oni vezani uz 
određenje individualnosti hrvatske nacionalno-političke zajednice spram bilo koje druge 
političke i/ili nacionalne zajednice - o čemu se zatim u hrvatskoj javnosti, posebno u 
novinstvu i u brošurama, veoma mnogo raspravljalo sve do kraja 1850. godine - najuže su 
vezani uz politički program (kon)federalizma.“? 

Prilagođavajući nacionalnu politiku zbivanjima u Monarhiji i izvan nje, hrvatski su 
preporoditelji u javnosti (u Saboru, županijskim skupštinama, novinama, časopisima, 
brošurama, u političkim društvima i strankama) razvili koncepciju o (kon)federalnom 


“ Šidak 1979; Korunić 1989; Korunić 1991; Korunić 1992; Markus 1996/a i b; Markus 1997. 

*! Usp. o tome: Šidak 1979; Korunić 1986; Markus 1967: Markus 1998. 

* Pejaković 1861; Šulek 1868; Šidak 1979; Korunić 1981; Korunić 1982; Korunić 1986; Korunić 1989. 

ustrojstvu Habsburške monarhije. To su međutim tražili ne isključivo na historijskom, već 
također i na prirodnom pravu, etničkom načelu, te na političkom 1 nacionalnom principu. 
Dakle na onim načelima što polaze od priznavanja zasebnosti narodnih i nacionalnih 
zajednica, koje su strukturirane na različitim kulturnim, političkim, pravnim i društvenim 
vrijednostima i, stoga, nisu istovjetne historijskim pokrajinama. A to je omogućavalo njihove 
preobrazbe u moderne nacionalno-političke zajednice i ujedno u suvremene nacije. Sve je to 
počivalo na koncepciji formiranja posve novog političkog 1 društvenog sistema, koji su 
pružali mogućnost razvoja kulturnog i nacionalno-političkog identiteta, a napose slavenskih 
naroda. Nadalje, kako ćemo vidjeti, koncepcija austroslavizma i time politički program 
(kon)federalizma, i kao politička ideja i kao program koji su više manje prihvatili svi 
slavenski narodi u Monarhiji, u to su vrijeme bili najdosljednije zasnovani politički programi 
o formiranju jedne srednjoevropske demokratske (kon)federacije. 

Zahtjev za (kon)federativno ustrojstvo Monarhije u hrvatskoj je politici bio najuže vezan i 
uz hrvatski nacionalni program. Uz zahtjev 1 program za udruživanje segmenata hrvatskog 
naroda u jedinstvenu nacionalno-političku zajednicu 1 uz zahtjev za ujedinjenje hrvatskih 
pokrajina u ujedinjenu teritorijalno i politički cjelovitu Trojednu kraljevinu. Napokon, vezan 
uz program o osnivanju različitih političkih i/ili državnih saveza na prostoru Monarhije. Ali 
vezan i uz ostvarenje šireg hrvatskog nacionalnog programa i svih njegovih posebnih ciljeva i 
planova. Politički dakle program (kon)federalizma bio je u funkciji rješavanja pitanja 
nacionalne slobode i nezavisnosti, unutrašnje organizacije, postizanja 1 održavanja kulturnog i 
nacionalno-političkog identiteta hrvatskog naroda. Bio je u funkciji političke 1 nacionalne 
homogenizacije: formiranja moderne hrvatske nacionalne i političke zajednice, te stvaranja 
novih interesnih političkih saveza. 

Od proljeća 1848. do kraja 1850. godine, kada je apsolutizam počeo postupno ukidati 
tekovine revolucije, hrvatski su preporoditelji prihvatili 1 razvijali politički program 
(kon)federalizma, program tzv. “narodnog federalizma". Taj su program temeljili na 
međunarodnoj pravnoj regulativi: na međunarodnom pravu i na međunarodnim ugovorima, 
koji bi međusobno sklopile novo stvorene suverene nacionalne države (“narodne države"). Te 
bi se nacionalne države, i njihove nove nacionalno-političke zajednice, nasuprot dotadašnjoj 
podjeli Monarhije na historijske pokrajine 1 zemlje, formirale unutar svojih prirodnih i 
povijesnih granica (etničkih, jezičnih, kulturnih i tradicionalnih) to jest unutar već formiranih 
narodnih zajednica. A njihov narodni i/ili nacionalni identitet - tj. etničke i političke granice 
pojedinih i narodnih i nacionalnih zajednica, 1 to i slavenskih 1 ne-slavenskih - nipošto nisu 
tvorile samo jezične i etničke vrijednosti. 

Određenje identiteta (“osobnosti') hrvatskog naroda i granica hrvatske političke zajednice, 
granica cjelovite Trojedne kraljevine, kao 1 drugih narodnih zajednica, hrvatski su 
preporoditelji svakako temeljili na mnogim načelima 1 vrijednostima, točnije na jedinstvu 
ovih  subzajednica jednog naroda: etničkoj, jezičnoj, duhovno-kulturnoj, političkoj, 
ekonomskoj, tradicionalnoj, vjerskoj, povijesnoj (koju su osnivali na vlastitoj tradiciji) 1 na 
zajednici teritorija. Uz to, kako je rečeno, oni polaze od sistema građanskog društva i 
sukladno tome od novog političkog sistema, pa (kon)federalnu državnu zajednicu (kao oblik 
pluralne višenacionalne države novog demokratskog tipa, koja bi omogućila formiranje i 
razvoj bitno novih zasebnih nacionalno-političkih zajednica, zasebnih kultura i društava) 
zasnivaju na prirodnom i narodnom pravu: na načelu slobode, jednakosti i ravnopravnosti 
svih naroda, na njihovu pravu na samoopredjeljenje i na nacionalnom suverenitetu.“ Ali oni 
te zasebne narodne zajednice, formirane u povijesnom razvoju dugoga trajanja, koje bi se sada 
formirale kao nove samostalne političke i/ili (kon)federalne jedinice unutar savezne 
zajedničke države, također su zasnivali i na povijesnoj zajednici svakog naroda: na njihovoj 


“4 Šidak 1979; Korunić 1989; Korunić 1991; Korunić 1992. 

kulturnoj, političkoj, državnoj i državnopravnoj tradiciji. A to posebno vrijedi kada je riječ o 
njihovu zahtjevu za formiranje i teritorijalno i politički cjelovite Trojedne kraljevine. 

9. Polazeći od tog sociopolitičkog programa austroslavizma i (kon)federalizma, koji su 
predstavnici Hrvatskog Sabora zastupali i na Slavenskom kongresu u Pragu - u kojem su 
jasno iskazani svi i individualni i nacionalni aspekti hrvatskog naroda, to jest u kojem je 
sadržana mogućnost formiranja nove homogene hrvatske nacionalno-političke zajednice - 
Sabor je u svom Zakonskom članu XI. ograničio zajedničke poslove novo ustrojene 
Monarhije na trgovinu, vojsku, financije i vanjske poslove, za koje treba da se “ustroji jedan 
ukupni odgovorni ministerij za čitavu Monarhiju". A zatim je donio ove odluke 
državnopravnog značenja: prvo, odluku o formiranju 1 organizaciji ujedinjene Trojedne 
kraljevine (Hrvatske, Slavonije i Dalmacije), ustrojene kao cjelovite 1 samostalne hrvatske 
države, koja bi obuhvatila cjelokupno hrvatsko etničko i politički područje, sve njezine 
pokrajine; drugo, odluku o formiranju hrvatske vlade i svih političkih i državnih institucija 
hrvatske države; treće, odluku o prekidu državnopravnih odnosa Trojedne kraljevine s 
Ugarskom, koja, po ocjeni Sabora, ne poštuje ravnopravnost svih naroda unutar ugarske 
krune, kao 1 njihovu mogućnost da utemelje vlastite političke zajednice, i ne priznaje 
cjelokupnost i nedjeljivost Habsburške monarhije; četvrto, odluku o udruživanju ujedinjene 
Trojedne kraljevine s drugim političkim zajednicama i državama unutar austrijske 
(kon)federacije, i to putem novih međunarodnih ugovora, te na načelu slobode i potpune 
ravnopravnosti svih naroda 1 njihovih “narodnih država"; peto, odluku o udruživanju 
ujedinjene Hrvatske s ujedinjenom Slovenijom i srpskom Vojvodinom “u bližnji" politički 
savez, također na načelu slobode i potpune jednakosti. 

S tim u vezi, da bismo mnogi dalje pratiti temu o kojoj je ovdje riječ, važno je da 
upoznamo koje su nacionalne vrijednosti i koje integracijske nacionalne osnovice, na ovom 
razvoju povijesnih i društvenih pojava, utjecale na trajno određenje individualnosti hrvatske 
nacionalno-političke zajednice i time identiteta i zasebnosti hrvatske nacije. To su: hrvatski 
nacionalni program, mnogi njegovi posebni planovi i ciljevi o izgradnji unutrašnjeg ustrojstva 
ujedinjene Hrvatske, osobito hrvatski nacionalno-politički program; zatim posve jasno 
određenje politički cjelovite Trojedne kraljevine (Hrvatske, Slavonije i Dalmacije) koju valja 
organizirati kao samostalnu i nezavisnu hrvatsku državu; s tim u vezi formiranje organizacija, 
institucija i subzajednica (kulturne, političke, ekonomske itd.) unutar hrvatske narodne 
zajednice; formiranje građanskog/civilnog društva i, sukladno tome, izgradnja posve novog 
političkog sistema; političko načelo federalizma i politički program (kon)federalizma, 
međunarodno pravo i međunarodni ugovori, te napose prirodno pravo, pravo svakog naroda 
na slobodu, jednakost i ravnopravnost, na političku i kulturnu samostalnost, pravo na 
samoopredjeljenje i načelo nacionalnog suvereniteta. Sve su te vrijednosti, koje su utjecale na 
utemeljenje mnogih integracijskih nacionalnih osnovica, jasno iskazane u saborskim 
dokumentima i u javnim glasilima 1848.-50. godine. 

O tome su zatim raspravljali Hrvatski sabor do svoje odgode, njegovi odbori nakon odgode 
Sabora, Bansko vijeće, tj. hrvatska vlada, hrvatski preporoditelji, sve do kraja 1850. godine, 
okupljeni u tim nacionalnim institucijama, u Narodnoj stranci i oko liberalnih zagrebačkih 
novina (Slavenski Jug, Saborske novine, Sudslavische Zeitung, Jugoslavenske novine, 
Agramer Zeitung, Danica horvatsko-slavonsko-dalmatinska), te u političkom društvu 
Slavenska lipa na slavenskim Jugu.“* 

Svi ti dokumenti - i dakako na njima utemeljene odluke i organizacije, a napose na njima 
osnovana javna djelatnost, osobito odluke vezane uz djelatnost Hrvatskog sabora - imaju ova 
izuzetna značenja za daljnji razvoj hrvatske povijesti i time za formiranje hrvatske nacije: 
prvo, sve odluke koje je donio Hrvatski sabor sada ih je prvi put izglasao (a) kao zakonske 


* Zapisnik sabora 1848; Šulek 1868; Korunić 1986. 
S Usp. o tome: Šidak 1979; Korunić 1986; Korunić 1989; Markus 1996; Markus 1997; Markus 1998. 

osnove, (b) u ime cjelokupnog hrvatskog naroda i (c) na temelju nacionalnog suvereniteta; 
drugo, sve te saborske odluke stoga za suvremenike imaju vrlo veliko državnopravno 
značenje, jer ih je donio Sabor kao zakonodavno i predstavničko tijelo u ime hrvatskog naroda 
na temelju načela modernoga svijeta koja su prilagođena građanskom društvu u razvoju; treće, 
bile su to prema tome zakonske odluke na kojima su hrvatski preporoditelji od tada mogli 
pravno utemeljili najvažnije integracijske nacionalne osnovice i zahtjeve: o formiranju 
hrvatske političke zajednice, hrvatske nacionalne države, o utemeljenju svih nacionalnih 
institucija, o ustrojstvu unutrašnjeg suvremenog političkog i društvenog sistema, o 
modernizacije zemlje na svim područjima itd. 

10. To su nacionalne osnove na kojima se formira moderna hrvatska nacija, i to kao 
zasebna nacionalna zajednica u svakom pogledu. Nužno je stoga upoznati najvažnije odluke 
Hrvatskog sabora, njegove zakonske osnove na kojima počiva početak izgradnje modernog 
društva i cjelokupnog života hrvatskog naroda. Međutim, nakon što je Sabor donio te važne 
zakonske osnove, koje će nakon njegove odgode izraditi i dopuniti saborski odbori, postavilo 
se odmah na početku pitanje kako ih sprovesti u život, budući da su s Mađarskom prekinuti 
politički i državnopravni odnosi. Jedini put bio je da se Sabor obrati vladaru i austrijskom 
parlamentu. To je Sabor mogao i smio učiniti. Temeljeći naime svoju javnopravnu djelatnost 
na historijskom pravu Trojedne kraljevine, na iura municipalia, Hrvatski je sabor mogao 
donijeti punovažne odluke o zemaljskoj upravi, sudstvu, školstvu, o vojnim i financijskim 
poslovima zemlje. Te je svoje odluke Hrvatski sabor izravno mogao podnijeti kralju u Beč na 
sankciju, nakon čega bi postali punovažni autonomni zakoni. Tako je i sada Hrvatski sabor 
svoje najvažnije odluke, državnopravnog i političkog značenja, sažeo u Predstavku““ od 10. i 
12. lipnja 1848. godine i uputio ih vladaru na sankciju. Sve su te odluke, nakon odgode 
Hrvatskog sabora, temeljitije izradili saborski odbori, koji su početkom 1849. godine izdali u 
nekoliko zakonskih Osnova.“* Zatim su o svemu tome temeljito raspravljali hrvatski 
preporoditelji u javnosti. Tada su utemeljili osnove hrvatskog nacionalnog programa. Njegovo 
povijesno značenje je u tome što je sada prihvaćen na najvišoj razini, na Hrvatskom saboru, u 
saborskim odborima, što su sve te osnove donesene u ime cjelokupnog hrvatskog naroda i što 
su se gotovo sve te osnove, posebno od 1860./61. godine dalje, realizirale. Realizacijom tog 
nacionalnog programa, njegovih posebnih nacionalnih ciljeva, utemeljene su važne 
integracijske nacionalne osnovice na kojima počiva integracija moderne hrvatske nacije. 

Upoznajmo stoga osnove hrvatskog nacionalnog programa i njegove najvažnije dijelove: 
posebne nacionalne ciljeve i planove. Redoslijed donosimo prema prioritetu i važnosti koji su 
imali u hrvatskoj javnosti. Tako su ih pokazali Hrvatski sabor u svojim temeljnim zakonskim 
odlukama, zatim saborski odbori u svojim zakonskim Osnovama, Bansko vijeće, tj. hrvatska 
vlada, Narodna stranka, političko društvo Slavenska lipa na slavenskom Jugu, zagrebačke 
novine (Novine dalm.-horv.-slavonske, Slavenski Jug, Stidslavische Zeitung, Jugoslavenske 
novine) i time hrvatski preporoditelji (javni djelatnici, političari, intelektualci) okupljeni u 
svim tim nacionalnim institucijama. 

Osnove nacionalnog programa, koje ovdje izlažemo, valja promatrati preko najmanje četiri 
uzajamno povezane strukturalne razine: prvo, kao osnovicu u kojoj se iskazuje cjelokupni 
hrvatski nacionalni program, tj. njegovi najvažniji dijelovi; drugo, preko pojedinih 
nacionalnih planova i ciljeva; treće, kao pojedine nacionalne zahtjeve, iznesene na svim 
razinama, od gradskih skupština, preko novina, brošura, političkog društva i stranke do 
Hrvatskog sabora; četvrto, kao pojedine osnove unutar kojih nastaju integracijske nacionalne 
osnovice na kojima počivaju integracijski procesi (i društveni i nacionalni) koji vode do 
integracije hrvatske nacije. 

Hrvatski nacionalni program i njegove najvažnije osnove: 


“" Šulek 1868, 300-311. 
* Usp. o tome: Markus 1996/a; Markus 1996/b. 

Osnova o teritorijalnoj i političkoj cjelovitosti Trojedne kraljevine (Hrvatske, 
Slavonije i Dalmacije) 1 o ujedinjenju svih hrvatskih pokrajina. Riječ je o hrvatskom 
nacionalno-političkom programu. U njemu su iskazani zahtjevi (1) za formiranje i 
organizaciju hrvatske nacionalno-političke zajednice i (2) za utemeljenje unutrašnjeg 
posve nezavisnog političkog sistema. Ta bi zajednica nastala ujedinjenjem svih segmenta 
hrvatskog naroda u jedan politički narod, ujedinjenjem svih hrvatskih historijskih 
pokrajina u homogenu političku zajednicu i utemeljenjem svih njezinih političkih 
institucija (institucije hrvatskog bana, hrvatske vlasti, parlamenta, vlade, sudstva, 
županijskog sustava, uprave itd.). Na tom području utemeljene su, u procesu dugoga 
trajanja, najvažnije integracijske nacionalne osnovice na kojima se, uz druge osnovice, 
formira moderna hrvatska nacija.“ 

Osnova o formiranju 1 organizaciji moderne hrvatske nacionalne države. Nastala bi 
nakon političkog i teritorijalnog ujedinjenja Trojedne kraljevine koja bi se zatim 
organizirala kao samostalna 1 nezavisna nacionalna država s ograničenim vanjskim 
suverenitetom. Pritom je Hrvatski sabor tražio da se osigura što šira autonomija hrvatske 
države, potpuni unutrašnji nacionalni suverenitet ujedinjene Hrvatske unutar novo 
ustrojene Monarhije kao savezne države. Time započinje proces stvaranja uvjeta, tj. 
osnovica za pojavu moderne hrvatske države.?“ 

Osnova o utemeljenju Hrvatskog sabora kao predstavničkog tijela hrvatskog naroda. 
Prema tom planu, Sabor bi bio nacionalni parlament i nezavisna zakonodavna institucija. 
Bio bi posve samostalan u svim unutrašnjim poslovima ujedinjene Hrvatske. Izuzetak su 
zajednički poslovi za cijelu Monarhiju, a to su vanjski, vojni i financijski. Hrvatski bi 
sabor, kao hrvatski nacionalni parlament i kao zakonodavno tijelo, imao središnje mjesto 
u hrvatskoj državi. Time započinje (a) proces formiranja hrvatske političke zajednice, 
njezine središnje institucije, (b) proces utemeljenja i razvoja moderne hrvatske 
zakonodavne nacionalne države; (c) proces utemeljenja modernog hrvatskog 
parlamentarizma; d) proces ostvarenja nacionalnog suvereniteta, na kojem počiva 
organizacija potpunog unutrašnjeg suvereniteta, pri čemu se hrvatski narod iskazuje kao 
njegov jedini nosilac. 

Osnova o utemeljenju hrvatske vlade: iskazuje se kao nacionalni program i zahtjev o 
formiranju i organizaciji samostalne, nezavisne i autonomne hrvatske vlade (pod 
imenom: “državno vijeće“, “Bansko vijeće" “vlada trojedne kraljevine", “naša vlada") 1 
svih ministarstava. Kao izvršna vlast, vlada bi bila odgovorna Hrvatskom saboru, kao 
zakonodavnoj vlasti. Hrvatska vlada bi, “u duhu ustavne slobode", morala imati vlast nad 
cjelokupnim hrvatskim teritorijem. Hrvatska vlada obavlja sve unutrašnje poslove, osim 
zajedničkih (vanjski poslovi, zajedničke financije i vojni) za čitavu Monarhiju koji se 
prepuštaju središnjoj austrijskoj vladi i središnjem parlamentu, ali uz posebni uvjet: da se 
sve odluke, koje dolaze iz centralnih zajedničkih institucija i odnose se na Hrvatsku, 
moraju protupotpisati od strane odgovarajućeg hrvatskog ministra. Hrvatska bi vlada bila 
kolektivno tijelo i svaki bi njezin ministar, i vlada kao institucija u cjelini, odgovarali 
Saboru. Prema Članku o ustrojenju deržavnog vieća, koji je donio saborski odbor 
odgođenog Hrvatskog sabora, hrvatska se vlada sastoji iz ovih odsjeka odnosno 
ministarstava: odsjek za prosvjetu, vjerozakon, financije, trgovinu, promet, poljodjelstvo, 
poštu, unutarnje poslove, pravosuđe, obranu i domaću vojsku. Hrvatska je vlada, uz 
Hrvatski sabor, druga važna institucija kojom započinje proces stvaranja samostalne 
hrvatske političke zajednice i suverene hrvatske države. 


* Zapisnik sabora 1848; Korunić 1992, dokumenti 230-248; Pejaković 1861. 

* Zapisnik sabora 1848; Pejaković 1861; Korunić 1991; Korunić 1992. 

*! Osnova o Saboru, SJ 1849, 6. III; Markus 1996/a, 147-150; Zapisnik sabora 1848. 

* Osnova o vladi; SJ 1849., 16. I., SZ 1849., 15. I; Markus 1996/a; Iveljić 1989; Korunić 1992. 

Plan o utemeljenju institucije hrvatskog bana i zahtjev da se izabere J. Jelačića za 
hrvatskog bana. Prema tadašnjim dokumentima, ban bi bio odgovoran samo kralju, a 
imao bi značajnu vojnu i političku moć u hrvatskoj državi i mogao bi raspisivati izbore 
za Hrvatski sabor. Prema tim osnovama, banu bi pripala izvršna vlast kao kraljevom 
namjesniku na području Trojedne kraljevine (Hrvatske, Slavonije i Dalmacije). Ali bi sve 
kraljeve odluke, da bi dobile punu pravovaljanost, morale biti od strane hrvatskog bana 
protupotpisane, kao i od jednog hrvatskog ministara? 

Osnova o utemeljenju novog političkog sistema: bile su to najvažnije osnove o 
organizaciji posve novog nezavisnog političkog sistema koji su ostvarivali putem 
utemeljenja suvremenih nacionalnih institucija unutar ujedinjene Hrvatske, a odgovara 
sistemu građanskog društva. To su ove institucije u kojima oni vide garanciju slobode i 
budućnosti hrvatske nacije: nacionalni parlament (Hrvatski sabor kao zakonodavno 
tijelo), hrvatska vlada (kao izvršna vlast, koja bi bila odgovorna Saboru), institucije 
hrvatskog bana, samostalno sudstvo, samostalnu unutrašnju upravu na svim razinama, od 
općina, preko gradova, županija do cjelokupne hrvatske političke zajednice i države. 
Napose su tražili organizaciju županijskog sustava. Time započinje proces političke 
homogenizacije zemlje, proces formiranja homogene hrvatske političke i državne 
zajednice, proces modernizacije na svim područjima javnoga života zemlje. 

Osnova o utemeljenju narodne vojske: u skladu sa svim tim posebnim nacionalnim 
planovima, u cilju postizanja i očuvanja slobode i nezavisnosti hrvatskog naroda, posebni 
je saborski odbor izradio novu Osnovu za utemeljenje narodne vojske u Trojednoj 
kraljevini. U svrhu stvaranja narodne vojske Osnova navodi ove razloge: prvo, potrebu 
za “utemeljenjem' sposobne i uvježbane “narodne vojske", na načelu slobode i 
jednakosti, i u Provincijalu po uzoru na vojsku u Vojnoj krajini; drugo, davanje za 
zajedničku vojsku istog kontingenta kao i druge zemlje u Monarhiji; treće, zbog 
zajedničkih interesa dinastije, Austrije i južnoslavenskih naroda u Monarhiji. Narodna bi 
vojska čuvala slobodu 1 bila jamstvo za ostvarenje svih posebnih nacionalnih ciljeva 
hrvatske politike. Da bi se u tom smislu, u duhu ustavnih načela, organizirala “narodna 
obrana", koju može osigurati samo novo ustrojstvo “narodne vojske", nužno je da se 
Vojna krajina ujedini sa Banskom Hrvatskom i da se zatim “krajinu u svemu izjednači 
sa “provincijalom''; da se dakle izjednače Granica i Provincijal kako u pogledu ustrojstva 
nove vojske, tako i u svakom drugom pogledu, u upravi, sudstvu, obrazovanju, 
građanskim slobodama itd. Pritom je nužno da Monarhija 1 dinastija omogući: ostvarenje 
svih hrvatskih nacionalnih ciljeva (teritorijalno jedinstvo Hrvatske, hrvatsku vladu, 
Sabor, unutrašnju samostalnost i nezavisnost itd.); zatim da omogući politički savez 
ujedinjene Hrvatske sa ujedinjenom Slovenijom i srpskom Vojvodinom; da priznaje 
ustavnu slobodu i jednakost svih građana i svih naroda.* 


VIII. "Osnova o utemeljenju sistema suvremenog školstva i obrazovanja: ** da bi sve to 


postigli, hrvatski preporoditelji već od početka revolucije traže uvođenje hrvatskog jezika 
u javnu upotrebu, napose u niže i više škole i zahtijevaju utemeljenje najviše obrazovne 
institucije, otvaranje hrvatskog sveučilišta u Zagrebu. U Osnovi o školstvu, koju je 
izradio saborski Prosvjetni odsjek, polazi se od uvjerenja da je nastupilo novo doba, 
razdoblje građanskih sloboda, i stoga potrebe za obrazovanjem svih osoba bez obzira na 
porijeklo. Nužno je zbog toga utemeljiti sistem suvremenog obrazovanja na svim 
razinama, od nižih 1 viših škola do sveučilišta i time razviti obrazovanje i pismenost širih 
slojeva. Nužno je dakle modernizirati školstvo i uvesti hrvatski jezik u sistem 
obrazovanja. Time započinju ovi procesi, koji će, u tijeku procesa dugoga trajanja, 


% Šidak 1979; Korunić 1992; Markus 1996/a. 
** Osnova o narodnoj vojsci; Markus 1996/a; Iveljić 1992. 
“> Osnova o školstvu; SJ 16.-22. X. 1849; Markus 1996/a. 

dovesti do novih pojava: prvo, modernizacije školstva i osnivanje najviših obrazovnih 
institucija; drugo, postupnog uvođenja u sistem obrazovanja jedinstvenog hrvatskog 
književnog jezika, jezika obrazovanja i pismenosti; treće, do stvaranje jedinstvene više 
kulture koja će na području kulture (unutar homogene kulturne zajednice) okupiti 
hrvatski narod. Na tom području (obrazovanja, pismenosti, jezika 1 više kulture) stvaraju 
se najznačajnije integracijske nacionalne osnovice na kojima se, uz druge osnovice, 
formira hrvatska nacija. 

Osnova o utemeljenju sistema građanskog/civilnog društva. Svi ti posebni nacionalni 
planovi i sve te osnove, njihovo utemeljenje i time mogućnost ostvarenja cjelokupnog 
hrvatskog nacionalnog programa, ovisila je, što su hrvatski preporoditelji stalno 
ponavljali, o očuvanju i razvoju tekovina revolucije - o očuvanju i razvoju sistema novog 
građanskog društva: utemeljenja građanskih sloboda, slobode štampe, posebno slobode 
udruživanja i okupljanja, formiranje javnosti, utemeljenje sustava predstavničke 
vladavine, sistema modernog parlamentarizma (Sabora), nacionalnog suvereniteta, 
višestranačja, organizacije vlasti na zakonodavnu, izvršnu i sudsku vlast, razvoj 
kapitalističke privrede, razvoj demokracije itd. Bile su to važne osnove, koje u obilju 
nalazimo u dokumentima, koje su, osobito od 1860./61. godine dalje, omogućile sve 
modernizacijske procese, koje su omogućile utemeljenje 1 društvenih i nacionalnih 
integracijskih osnovica. Hrvatska nacija, kao i svaka druga nacija, mogla se formirati tek 
utemeljenjem modernog građanskog/civilnog društva ?* 

Osnova o odnosu Trojedne kraljevine prema Monarhiji: program o utemeljenju 
(kon)federalne zajednice. Sve te osnovice, uspjeh hrvatskog nacionalnog pokreta i 
ostvarenje njegova nacionalnog programa, ovisio je dakako o rješenju državnopravnih 
odnosa ujedinjene Hrvatske prema zajedničkoj državi. Svi značajniji dokumenti 
raspravljaju o tom važnom pitanju. U Osnovi zakona o odnošenju trojedne kraljevine 
prema monarkii austrianskoj, koju je izradio saborski odbor, kao i u mnogim 
programatskim tekstovima iz razdoblja 1848.-50. godine, polazi se od zahtjeva za 
utemeljenjem političke 1 teritorijalne cjelovitosti Trojedne kraljevine (Hrvatske, 
Slavonije i Dalmacije). Traži se dakle utemeljenje jedinstvene homogene hrvatske 
političke zajednice 1 hrvatske države, koja mora imati sve suvremene političke i državne 
institucije, nezavisne i posve samostalne u svim unutrašnjim poslovima zemlje. Traže 
prema tome utemeljenje suverene zakonodavne nacionalne države. Ta i takva hrvatska 
država, kao jedinstvena i teritorijalno cjelovita kraljevina (Trojedna kraljevina) može 
stupiti u interesni savez s drugim političkim zajednicama i/ili nacionalnim državama, pa 
tako i s Austrijom i Mađarskom, ali samo na temelju novog međunarodnog ugovora. Bio 
je to, sukladno koncepciji austroslavizma, program (kon)federalizma. Riječ je dakako o 
osnovi o ustrojenju Habsburške monarhije kao demokratske —(kon)federalne 
višenacionalne zajednice, kao državne zajednice u svemu jednakih nacija i nacionalnih 
država." 

Program o političkom savezu južnoslavenskih naroda u Monarhiji. Ideja o slavenskoj 
solidarnosti dobila je 1848. godine konačno konkretne sadržaje: prvo, u koncepciji 
austroslavizma, prema kojoj međusobne odnose dvaju ili više slavenskih naroda određuju 
novi međunarodni ugovori, te interesni politički savez i program (kon)federalizma; 
drugo, u programu o sjedinjenju ujedinjene Hrvatske s ujedinjenom Slovenijom i 
srpskom Vojvodinom u novi politički savez. Iako u tom pogledu nije ostvareno ništa 
konkretno, ipak su te osnove - austroslavizam, (kon)federalna osnova i plan o političkom 
savezu južnoslavenskih naroda u Monarhiji, uz priznavanje njihove potpune 
ravnopravnosti, slobode 1 nacionalne zasebnosti - konačno u hrvatskoj politici odredilo 


** Korunić 1997; Fischer 1946; Kann 1950; Marcartney 1950. 
*" Osnova o odnosu Hrvatske prema Monarhiji; Korunić 1992, 240-243; Markus 1996/a. 

sadržaj tzv. južnoslavenske ideje. Jer su tada posve jasno iskazani svi individualni aspekti 
A i MS “ .. 58 
i gotovo sve integracijske osnovice hrvatske nacije. 


11. Bile su to najvažnije osnove hrvatskog nacionalnog programa, koji obuhvaća, kako 
vidimo, sva područja života: sistem kulture, obrazovanja, pismenosti, politike, nacionalnih 
institucija, prava, društva, privrede itd. Realizacija pojedinih planova nisu bili na svim 
područjima jednaki. Ritmovi ostvarenja pojedinih programa različiti su na svim tim 
područjima, iako razvoj jednog ovise od razvoju svih ostalih. Isto je tako, na različitim 
područjima, drugačije tekao proces utemeljenja integracijskih nacionalnih osnovica. Međutim, 
jedino je realizacijom tih posebnih nacionalnih planova i programa, koje je omogućio sistem 
građanskog/civilnog društva, i time modernizacijski procesi na svim područjima života, bilo 
moguće utemeljiti nove nacionalne vrijednosti, mnogobrojna djela, organizacije, institucije, 
subzajednice i time sve važne integracijske nacionalne osnovice na kojima se formira 
hrvatska nacija. Samo je taj nacionalni program, i u tome je njegovo veliko povijesno 
značenje, mogao okupiti cjelokupni hrvatski narod u jednom cilju: u cilju njegova ostvarenja. 
No nesumnjivo najvažniji dio hrvatskog nacionalnog programa bio je hrvatski nacionalno- 
politički program. O njegovoj realizaciji ovisilo je sve drugo: slobodan razvoj drugih 
nacionalnih vrijednosti 1 integracijskih nacionalnih osnovica. Ostvarenje homogene hrvatske 
političke zajednice - tj. teritorijalno ujedinjenje svih hrvatskih pokrajina, organizacija 
nezavisne, samostalne i suverene hrvatske države, utemeljenje nacionalnih organizacija, 
institucija i subzajednica i, napokon, utemeljenje svih unutrašnjih sistema: političkog, 
društvenog, državnog, privrednog, kulturnog, obrazovnog itd. - nesumnjivo je bilo najvažnije 
pitanje hrvatskog nacionalnog pokreta.?? 

Prema tom hrvatskom nacionalnom programu - i (kon)federalnoj osnovi i hrvatskom 
nacionalno-političkom programu - hrvatski bi narod mogao ostvariti vlastitu samostalnu 
državu, ujedinjenu Trojednu kraljevinu, unutar novog građanskog društva, parlamentarnog 
sistema, te unutar (kon)federalnog političkog 1 društvenog pluralističkog sustava. A to su, 
kako smo upoznali, u svakom pogledu najvažnije integracijske nacionalne osnovice na kojima 
izrasta hrvatska nacija. Početak utemeljenja tih integracijskih nacionalnih osnovica jest ujedno 
i početak integracije hrvatske nacije. Nažalost, daljnji razvoj političkih zbivanja u Monarhiji 
nije tada dopuštao ostvarenje tog programa u cijelosti. Pa ipak, osnovice koje su tada 
stvorene, kao i povijesne i društvene promjene koje su nastale, a to je u prvom redu pojava 
novog građanskog društva, postaju važnom osnovom na koju su se kasnije, kao na tradiciju 
hrvatske politike iz razdoblja revolucije 1848.-49. godine, pozivale sve hrvatske političke 
stranke. Sve je to odredilo zasebnost i individualnost hrvatske nacije i daljnji razvoj hrvatske 
povijesti i ujedno integraciju hrvatske nacije. 


3. Povijesne i društvene promjene 


Ključno prema tome pitanje koje moramo postaviti jest: (1) u kojoj mjeri i kako je 
razdoblje revolucije 1848.-49. godine utjecalo na utemeljenje trajnih nacionalnih vrijednosti i 
trajnih nacionalnih osnovica, koje nisu prolazne, koje su, bez obzira na neuspjeh revolucije, 
postale osnovom u daljnjem razvoju hrvatske nacionalne zajednice i (2) u kojoj mjeri i kako 
su povijesne i društvene promjene, koje su tada nastale, utjecale na integracijske procese (i 
društvene i nacionalne) i, konačno, na integraciju hrvatske nacije. 


* Korunić 1981; Korunić 1986; Korunić 1989; Korunić 1992; Šidak 1979; Markus 1997. 
* Šidak 1979; Korunić 1989; Markus 1997; Markus 1998; Ivanišević 1984; Kann 1950. 

Budući da nas ovdje zanimaju i procesi integracije hrvatske nacije, a oni su u pravilu 
uvijek vezani uz povijesne promjene i procese dugoga trajanja, nužno je istražiti slijedeće 
strukture trajnih povijesnih pojava: utemeljenje nacionalnih vrijednosti na svim područjima 
javnoga života i time utemeljenje trajnih integracijskih nacionalnih osnovica 1, s tim u vezi, 
pojave trajnih promjena koje su se tada pojavile na području: društvenih sistema, političkog 
sistema, državne organizacije, privrede, sustava kulture, organizacija novog komunikacijskog 
sistema, nacionalnih institucija, utemeljenje nacionalnih programa itd. Ako sve to promatramo 
kao vrijednosti, kao strukture i trajne promjene, lako je u svemu tome zamijetiti novu pojavu: 
neprolaznost i dugo trajanje tih pojava (i vrijednosti i struktura) u povijesti. Tada nastaju 
važne nacionalne osnovice (društvene, pravne, političke, državne i osnove nacionalnog 
programa) koje su i u kasnijem razdoblju, kao tradicija i kao vrijednosti, snažno utjecale na 
formiranje hrvatske nacije. 

Ključne prema tome pojave koje je nužno otkriti su: strukture nacionalnih vrijednosti, 
nove povijesne i društvene promjene, strukture integracijskih nacionalnih osnovica 1, s tim u 
vezi, povijesne procese dugoga trajanja koji su utjecali 1 na društvene i na nacionalne 
integracijske procese. A najvažnije promjene nastaju na području slijedećih sistema na kojima 
počiva nov svijet i integracija moderne nacije. To su ovi sistemi: 

Društveni sistemi: Za revolucije 1848.-49. godine najvažnije su promjene nastale na 
području društvenih sistema. U Habsburškoj monarhiji uopće, pa tako i u Hrvatskoj, zauvijek 
je tada srušen kasno-feudalni društveni sistem, tj. društvo prosvijećenog apsolutizma. 
Feudalizam je tada kao pravni, politički, državni i privredni sistem zauvijek nestao unutar 
Monarhije. Pobijedila je kontrarevolucija, uspostavljen je za kratko vrijeme tzv. 
neoapsolutizam, ali više nije bilo moguće ponovo uvesti feudalno društvo. To su ključne 
trajne i najznačajnije promjene o kojima su ovisile sve ostale. Na pojavu svih ostalih 
promjena, na procese modernizacije na svim područjima, od tada utječe novo društvo koje je 
tada utemeljeno: građansko/civilno društvo u razvoju. Tada počinju, a nastavljaju se nakon 
sloma neoapsolutizma od kraja 1860. godine dalje, i modernizacijski i integracijski procesi na 
svim područjima života zemlje. Upravo tada počinje i snažnija integracija hrvatske nacije. To 
je međutim, kako smo pokazali, proces dugoga trajanja. 

Građansko/civilno društvo koje je prihvaćeno za revolucije 1848. godine u Monarhiji 
uopće, i kod svih naroda, pa tako i kod hrvatskog naroda, koje će se postupno uvoditi u život, 
od tada neprekidno i snažno utječe na nastajanje novih sistema, na utemeljenje novih 
nacionalnih vrijednosti, organizacija, institucija, zajednica, na nastajanje novih struktura: na 
utemeljenje integracijskih nacionalnih osnovica, na pojavu snažnih i modernizacijskih 1 
integracijskih proseca (i društvenih i nacionalnih) koji vode do integracije hrvatske nacije. To 
je najvažniji preokret u novom vijeku na prostoru srednje Evrope. Tada započinje korjenita 
promjena povijesti 1 Monarhije i svih njezinih naroda. S pojavom sistema građanskog društva 
vezana je pojava novoga svijeta. Unutar sistema građanskog/civilnog društva nastaju i 
razvijaju se njegovi podsistemi kao snažni integracijski činitelji, podsistem politike, privrede, 
kulture, obrazovanja, prava itd. Svi ti društveni podsistemi, njihov daljnji razvoj 1 stoga 
utjecaj kako na utemeljenje nacionalnih vrijednosti tako i na integracijske procese, ovisi o 
razvoju građanskog društva u cjelini. Sve to tvori vrlo snažne društvene integracijske 
osnovice. Na tim se osnovicama razvijaju integracijski procesi, koji se javljaju na dvije 
međusobno povezane razine: prvo, unutar društvenih podsistema (kulture, politike, privrede, 
prava, obrazovanja itd.) i, drugo, unutar socijetalne zajednice koja, kako smo pokazali, u 
građanskom društvu ima snažnu integracijsku ulogu kod svakog naroda.“ 

Politički sistemi: Za revolucije 1848. godine srušen je feudalizam 1 na njemu temeljen 
politički sistem. Ali pojavom građanskog društva, nužno je slijedilo utemeljenje novog 


9% Gross 1985; Brandt 1978; Helfert 1870; Ivanišević; 1984; Stadelmann 1949. 
5! Korunić 1997; Korunić 1998; Stadelmann 1949; Winter 1969; Zwitter 1962. 

političkog sistema, koji je kompatibilan sistemu građanskog društva. No, za razliku od 
feudalizma, građansko društvo ujedno je 1 političko društvo. Taj novi politički sistem stoga 
valja promatrati kao podsistem građanskog društva. A iskazuje se u ovim pojavama: 
organizaciji parlamentarizma, slobodnih izbora, organizaciji zakonodavnih nacionalnih 
institucija, organizaciji vlasti, njezinoj podjeli na zakonodavnu, izvršnu i sudsku vlast, 
organizaciji višestranačkog = sistema, ostvarenju nacionalnog = suvereniteta, razvoju 
demokracije, svih oblika građanskih sloboda, slobode štampe, javnosti, okupljanja, formiranju 
nacionalnih političkih organizacija 1 institucija, modernih političkih stranaka, političkih 
društava, pokretanju političkih novina, utemeljenju  nacionalno-političkih programa, 
organizaciji nacionalnih pokreta, formiranju  nacionalno-političkih zajednica putem 
ujedinjenja svih pokrajina i svih segmenata jednog naroda u novu homogenu cjelinu: 
kulturnu, jezičnu, političku, ekonomsku itd. 

Taj novi politički sistem, vezan uz pojavu i strukturu građanskog društva, ima veliku 
trajnost i postojanost u dugome vremenu. Na tom sistemu počiva suvremeni moderni svijet. I 
jedno i drugo, 1 elementi sistema građanskog društva 1 osnove novog političkog sistema, 
uvode se postupno u javni život u Monarhiji uopće 1 u Hrvatskoj napose. Više se nije moglo 
stati ili vratiti natrag. Moglo se je nakratko, kao za vrijeme neoapsolutizma, institucijama 
državne sile omesti brže uvođenje tog novog političkog sistema u javnosti, ali se nikako nije 
moglo trajno zaustaviti. Na tom političkom sistemu počiva cjelokupni razvoj: kulturni, 
privredni, obrazovni, nacionalni i svaki drugi.“ 

Taj je politički sistem u Hrvatskoj u potpunosti omogućio ostvarenje svih ciljeva hrvatskog 
nacionalnog programa, kao što su: ujedinjenje svih hrvatskih pokrajina u cjelovitu hrvatsku 
nacionalno-političku zajednicu, ujedinjenu Trojednu kraljevinu (Hrvatsku, Slavoniju i 
Dalmaciju) 1 njezinu početnu organizaciju kao moderne hrvatske države, organizaciju 
Hrvatskog sabora kao zakonodavne nacionalne institucije, formiranje samostalne hrvatske 
vlade, utemeljenje najvažnijih nacionalnih političkih i državnih institucija, pokretanje mnogih 
političkih novina i društava, razvoj nacionalne kulture, privrede, obrazovanja, pismenosti, 
umjetnosti, književnosti, znanosti itd. A tada je riječ, kako vidimo, o utemeljenju najvažnijih 
integracijskih nacionalnih osnovica na kojima se formira hrvatska nacija. Sve te pojave 
vezane uz novi politički sistem, koje su nastale za revolucije 1848. godine, imaju prema tome 
svojstvo trajnosti: na njima se strukturira, osobito od 1860./61. godine dalje, cjelokupna 
javnost hrvatske nacionalne zajednice. Prema tome, taj novi politički sistem, koji se razvija u 
građanskom/civilnom društvu, utemeljuje sve vrste političkih integracijskih nacionalnih 
osnovica i, ujedno, daje osnovu za razvoj cjelokupne hrvatske nacionalne zajednice. Kada 
bismo samo to imali na umu, uz uvjet dakako da sve to promatramo s gledišta procesa dugoga 
trajanja, mogli bismo zaključiti da je zapravo revolucija 1848. godine posve uspjela." 

Državni sistemi: Za revolucije 1848. godine srušen je ne samo feudalni društveni sistem, i 
na njemu osnovan politički podsistem, nego ujedno i cjelokupni državni i upravni sistem i sve 
političke i državne ustanove temeljene na strukturi feudalizma i privilegija. S pojavom novog 
građanskog društva i time novog političkog podsistema, nastaje razdoblje ustrojstva države 
posve novih struktura i oblika. Kada je međutim riječ o višenacionalnoj Monarhiji, ustrojstvo 
nove države iskazuje se na dvije razine: prvo, na razini organizacije višenacionalne države i, 
drugo, na razini osnivanja i organizacije nacionalnih država. S tim da se pojavljuju nove i 
političke 1 državne institucije, također na dvije razine. 

Već je doduše apsolutna monarhija, osobito unutar sistema prosvijećenog apsolutizma od 
druge polovice XVIII. stoljeća dalje, omogućio formiranje Monarhije kao moderne evropske 
države. Ali je u njoj nova centralna vlast kontrolirala sve segmente zajednice u cjelini i 


9% Gross 1985; Korunić 1997; Korunić 1998; Fischer 1946; Haselsteiner 1997. 
53 Gross 1992; Korunić 1997; Kann 1950; Marcartney 1950; Wandruszka-Urbanitsch 1848. 

pokrajina napose. Sve je u njoj bilo strogo centralizirano. Ni pojedinac ni pojedini narodni 
nisu imali slobodu samostalnog djelovanja, osim na području kulture. 

Nasuprot praksi apsolutne monarhije, građansko društvo donosi liberalnu teoriju države i 
omogućuje da se ostvari nacionalni suverenitet. Da se osnuje pravna i zakonodavna 
nacionalna država. Temeljne značajke tog koncepta države svode se na slijedeće: a) država 
mora biti zakonodavna; b) sve se unutrašnje promjene i potrebe jedne zajednice mogu izvesti 
zakonodavnim putem; c) zakone se donose isključivo unutar zakonodavstva; d) nužna je 
stroga podjela vlasti na zakonodavnu, izvršnu i sudsku; e) to je model pravne države, koja 
počiva na slobodi, jednakosti i ravnopravnosti; f) takav model države polazi od uspostave 
nacionalnog suvereniteta. Bio je to model moderne demokratske države. Ona treba da bude 
pravne i zakonodavna. To je dakako model zakonodavne nacionale države. 

Nasuprot praksi apsolutne monarhije, nasuprot svih oblika centralizma i apsolutizma koji 
su se u XIX. stoljeću javljali u Monarhiji, svi su narodi, osobito slavenski, od 1848. godine 
dalje prihvatili taj liberalni model države. Prihvatili su ga i hrvatski preporoditelji već za 
revolucije 1848. godine, a napose od 1860./61. godine dalje. 

Posve je dakako jasno da se je samo unutar građanskog/civilnog društva, i unutar novog 
političkog sistema, mogla izgraditi nacionalna država. Početak izgradnje suvremenih pravnih, 
parlamentarnih 1 zakonodavnih nacionalnih država unutar Monarhije, dakako ujedno i 
hrvatske države, lako možemo pratiti od razdoblja revolucije 1848. godine dalje. Tu se 
pojavljuju ključni temelji razvoja hrvatske državnosti i formiranju moderne hrvatske države. 
NO i ovdje je nužno promatrati s gledišta procesa dugoga trajanja. 

Prema tome, sve je to omogućio prevrat (i društveni i politički i državni) koji je nastao u 
revoluciji 1848. godine. Sve to upućuje na zaključak da je novo građansko/civilno društvo, te 
novi politički i državni sistemi, koji su kompatibilni tom društvenom sistemu, omogućili 
utemeljenje svih oblika državnih integracijskih osnovica na kojima se razvija hrvatska 
državnost, sve političke 1 državne institucije, na kojima se napokon formira i moderna 
hrvatska država i, uz druge činitelje, moderna hrvatska nacija.“ 

Sistem privrede: Rušenjem feudalizma za revolucije 1848. godine konačno je cjelokupna 
privreda utemeljena na sistemu kapitalističke privrede, razvoju kapitala, slobodnog tržišta, 
razvoju nacionalnog tržišta, industrijalizacije i svih oblika modernizacije na području 
privrede. Sve je to, u procesima dugoga trajanja, omogućilo postupni razvoj nacionalne 
privrede, ekonomski razvoj zaostale hrvatske privrede, ali i razvoj domaćeg kapitale. A 
upravo je sve to, što nas ovdje napose zanima s gledišta naše teme, omogućilo kako svestrani 
razvoj domaće privrede tako i ekonomsku homogenizaciju čitavog hrvatskog prostora. A to je 
jedan od uvjeta za utemeljenje integracijskih ekonomskih osnovica na kojima se, uz druge 
osnovice, formira nacija. Ako s toga gledišta promatramo revoluciju 1848. godine - s gledišta 
pojave ne samo novoga građanskog društva, novog političkog i državnog sistema, pojave 
nove nacionalno-političke zajednice, i dakako početka utemeljenja zakonodavne nacionalne 
države, nego i s gledišta otvaranja mogućnosti za razvoj kapitalističke privrede, za razvoj 
nacionalnog kapitala i time s gledišta utemeljenja ekonomske homogenizacije zemlje - 
možemo također zaključiti da je revolucija uspjela. Ali sve to valja promatrati s gledišta 
procesa dugoga trajanja.“ 

Sistem kulture: Građansko/civilno društvo, koje je u Monarhiji utemeljeno za revolucije 
1848. godine, čije su osnove utemenjene i u Hrvatskoj, najavilo je početak stvaranja suverene 
demokratske nacionalne države i ujedno početak modernizacije na svim područjima javnoga 
života zemlje, pa tako i na području kulture. Vidjeli smo da su hrvatski preporoditelji već za 
vrijeme ilirskog pokreta utemeljili mnoge važne integracijske nacionalne osnovice na 
području kulture, osobito na području književnog jezika 1 književnosti. Zatim su za revolucije 


A Usp. tabelu br. 1; Kann 1950; Stadelmann 1949; Marcartney 1950. 
5 Gross 1985; Gross 1992 i literaturu o razvoju privrede u tim knjigama. 

1848. godine iznijeli zahtjev za uvođenjem novog hrvatskog književnog jezika u javnu 
upotrebu. Videći potrebu da razviju viši oblik kulture, oni su tada u spomenutoj Osnovi o 
školstvu tražili utemeljenje novog modernog školstva, od osnovnog, preko srednjeg do 
visokih škola i, napokon, kako su to tražili već u Zatčvanjima naroda, otvaranje najviše 
obrazovne institucije: Sveučilišta u Zagrebu. 

Početak dakle utemeljenja višeg oblika kulture - koja će na tom području (jedinstvenog 
književnog jezika, književnosti, obrazovanja, pismenosti i uopće osnovnih sadržaja evropske i 
svjetske kulture) integrirati sve segmente hrvatskog naroda u homogenu kulturnu zajednicu - 
nalazimo već u razdoblju ilirskog pokreta, ali se njezine najvažnije osnove pojavljuju za 
revolucije 1848. godine, a napose se snažno razvijaju od 1860./61. godine dalje. Tada će se, 
do kraja stoljeća, utemeljiti sve integracijske nacionalne osnovice na području kulture, koje 
će zauvijek odrediti zasebnost hrvatske nacije. 

Građansko/civilno društvo, i svi njegovi podsistemi, o tome nema spora, omogućilo je 
svestranu modernizaciju i time modernizaciju na području kulture uopće, a napose školstva, 
obrazovanja, pismenosti, komunikacija, razvoj umjetnosti, graditeljstva, urbanizacije itd. Taj 
početak prema tome također valja potražiti u revoluciji 1848. godine. 

Sistem javne djelatnosti: Sistem javne djelatnosti - o kojoj smo naprijed raspravljali, o 
kojoj je ovisio rad hrvatskih preporoditelja i njihovo stvaranje mnogih nacionalnih vrijednosti, 
organizacija, institucija i subzajednica i time integracijskih nacionalnih osnovica u konkretnoj 
situaciji - posebno se razvio unutar građanskog društva, napose unutar novog političkog 
sistema, razvoja demokracije i građanskih sloboda, slobode štampe i okupljanja. Samo je taj 
sistem omogućio utemeljenje i suvremenu organizaciju: političkih novina, časopisa, društava, 
političkih stranaka, slobodnih izbora, parlamentarizma, cjelokupnog kulturnog i političkog 
života zemlje, privrede, školstva, formiranje svih nacionalnih institucija itd. 

Taj sistem javnog djelovanja pojavljuje se u Hrvatskoj za revolucije 1848. godine gotovo 
na svim područjima javnoga života. To je nema sumnje najvažniji događaj u novijoj povijesti 
hrvatskog naroda. Tada počinje i zatim se, nakon sloma neoapsolutizma od 1860/61. godine 
dalje, ostvaruju sve osnove hrvatskog nacionalnog programa: utemeljuju se sve integracijske 
nacionalne osnovice koje su zauvijek odredile zasebnost hrvatske nacije. Nadamo se stoga da 
je sada jasnija naša teza, koju smo naprijed iznijeli, da početak integracije hrvatske nacije 
valja potražiti u revoluciji 1848. godini. Jer su tada utemeljene najvažnije osnovice (i 
društvene i nacionalne) na kojima u daljnjem razvoju izrasta zasebna moderna hrvatska 
nacija. No i ovdje ponavljamo, taj razvoj moramo gledati u dugome povijesnom hodu, koji još 
uvijek nije prestao. 


Revolucija 1848.-49. godine u Habsburškoj monarhiji 


Društvene promjene: modernizacijske i integracijske osnovice = procesi dugoga trajanja 


Tabela br. 1 
SUSTAVI HABSBURŠKA MONARHIJA POJEDINE NACIONALNE ZAJEDNICE 
(kao višenacionalna zajednica) (integracijske nacionalne osnovice) 
Formiranje građanskog društva Svi narodi u Monarhiji prihvaćaju: 
*građanskih sloboda i demokracija *građansko/civilno društvo 
DRUŠTVO *sloboda, jednakost i ravnopravnost *građanske slobode i demokraciju 
*pluralizam ciljeva i programa *parlamentarizam i slobodne izbore 
*parlamentarizam i slobodni izbori *višestranački politički sistem 
*višestranački politički sistem = društvene integracijske osnovice 

Proces formiranja: Formiranje nacionalnih institucija: 
POLITIČKI *parlamentarizma i predstavničke vladavine | *političkih organizacija i institucija 
SISTEMI *zakonodavne, izvršne i sudske vlasti *nacionalnih parlamenata i predst. vladavine 
*liberalne demokracije i javnosti *primjena nacionalnog suvereniteta 
*novog nacionalnog suvereniteta *formiranje nacionalno-političkih programa 
*izgradnja novog političkog sistema =političke integracijske osnovice 
Proces formiranja: Program demokratskog federalizma: 
DRŽAVNI *centralnih državnih institucija *proces formiranja federalnih jedinica 
SISTEMI *između centralizma i federalizma *proces formiranja nacionalnih država 
*program austroslavizma: *formiranje nacionalnih državnih institucija 
=(kon)federativno ustrojstvo Monarhije kao *prihvaćanje programa austroslavizma 
zajednice u svemu ravnopravnih naroda =državne integracijske osnovice 
Proces formiranja i razvoja: Formiranje i razvoj nacionalne privrede: 
SISTEM *kapitalističke privrede *kapitalističke privrede 
PRIVREDE *slobodnog tržišta *formiranje nacionalnog tržišta 
*industrijalizacije *ekonomskih institucija i organizacija 
*modernizacije privrede =ekonomske integracijske osnovice 
Proces formiranja i razvoja: Formiranje i razvoj nacionalne kulture: 
SISTEM *modernizacija školstva i obrazovanja *modernizacija školstva i obrazovanja 
KULTURE *formiranje sveučilišta *Sveučilišta i Akademije znanosti 
*nove komunikacijske pojave: novine, *nacionalnih kulturnih institucija 
časopisi, letak, knjige, brošure itd. =kulturne integracijske osnovice 
Izvori 


a) Novine i časopisi 
ČSP = Časopis za suvremenu povijest (Zagreb) 


Dhsd = Danica horvatska, slavonska i dalmatinska (1848.-1849.) 


HZ = Historijski zbornik (Zagreb) 

JN = Jugoslavenske novine (1848.-1850.) 

NN = Novine dalmatinsko-hčrvatsko-slavonske (1848.-1850.) 
Prilozi = Povijesni prilozi (Zagreb) 

Rad = Rad JAZU (Zagreb) 

SJ = Slavenski Jug (1848.-1850.) 

SN = Saborske novine (1848.) 

SZ = Siidslavische Zeitung (1848.-1851.) 


b) Različiti izvori 
Die kroatische Frage = Die kroatische Frage und Oesterreich, Agram 1848. 
Dokumenti 1948 = Dokumenti o vengerskoj revoluii i osvoboditeljnoj borbe 1848-49., Budapest 1948. 


Drašković 1832 = J. Drašković, Disertacija iliti razgovor, darovan gospodi poklisarom zakonskim i budućem 
zakonotvorcem kraljevinah naših, za buduću Dietu ungarsku odaslanem, držan po jednom starom 
domorodcu Kraljevinah ovih, Karlovac 1832., u: Fancev 1933. 

Dukat 1956 = V. Dukat, Korespondencija o događajima u Ugarskoj 1847-1849. godine, Starine JAZU XXXVI, 
Zagreb 1918. 

Godina 1850 = Godina 1850. u Hervatskoj i Slavoniji, Zagreb 1851. 

Kušević 1830 = (J. Kušević), De municipalibus iuribus et statutis regnorum Dalmatiae, Croatiae et Slavoniae, 
Zagreb 1830, u: Fancev 1933. 

Markus 1998 = T. Markus, Korespondencija bana Jelačića i Banskoga vijeća 1848.-1850., Zagreb 1998. 

Mažuranić 1848 = I. Mažuranić, Hervati madjarom. odgovor na proglase njihove od ožujka mieseca i travnja 
1848., Karlovac 1848. 

Obad 1987 = S. Obad, Dalmacija revolucionarne 1848.-49., Rijeka 1987. 

Osnova o narodnoj vojsci = Osnova o utemeljenju narodne vojske u trojednoj kraljevini hrvatsko-slavonsko- 
dalmatinskoj, Zagreb 1849. 

Osnova o odnosu Hrvatske prema Monarhiji = Osnova zakona o odnošenju trojedne kraljevine prema monarkii 
austrianskoj (Zagreb 1849.), Korunić 1992, 240-243; SJ 7. TV. 1849. 

Osnova o Saboru = Osnova o Hrvatskom saboru i Članak o saboru, SJ 6. III. 1849., te Hrvatski državni arhiv, 
Bansko vijeće. 

Osnova o školstvu = Osnova temeljnih pravilah javnoga obučavanja za Hrvatsku i Slavoniju, Hrvatski državni 
arhiv, Prosvjetni odsjek; SJ 16.-22. X. 1849. 

Osnova o vladi = Osnova o hrvatskoj vladi i Članak o ustrojenju deržavnoga vieće, SJ 16. siječnja 1849. i SZ 15. 
siječnja 1849., te Hrvatski državni arhiv, Bansko vijeće. 

Pejaković 1861 = S. Pejaković, Aktenstiicke zur Geschichte des kroatisch-slavonischen Landatages und der 
nationalen Bewegung von jahre 1848., Wien 1861. 

Perović 1952 = R. Perović (ur.), Građa za istoriju srpskog pokreta u Vojvodini 1848-49., knj. 1., Beograd 1952. 

Rakovac 1842 = D. Rakovac, Mali katekizam za velike ljude, Zagreb 1842. 

Šulek 1868 = B. Šulek, Naše pravice, Zagreb 1868, 242-344. 

Thim 1935 =J. Thim, A Magyaroorszagi 1848-49. Szerb folkeles tortenete, I-III, Budapest 1933. 

Tkalac 1948 = 1. I. Tkalac, Croaten, Serben und Magjaren, ihre Verhdltnisse zu einander und zu Deutschland, 
Građa za povijest književnosti Hrvatske 18, Zagreb 1948. 

Vukotinović 1842 = Lj. Vukotinović, /lirisam i Kroatisam, Kolo II, Zagreb 1842. 

Vukotinović 1848 = Lj. Vukotinović, Nčkoja glavna pitanja našeg vremena, Zagreb 1848. 

Zapisnik Sabora 1848 = Zapisnik sabora trojedne kraljevine Dalmacije, Hrvatske i Slavonije, držanog 5. i 
sliedećih miecesa lipnja i srpnja danah godine 1848., Zagreb 1848. 

Žaček 1958 = V. Žaček, Slovansky sjezd v Praze 1848. Sbirka dokumenti, Praha 1958. 

